Partiya sədrindən Əziz Səncərlə bağlı önəmli - Təklif | İnter Press\n02 İyun 2022, 14:50\nPartiya sədrindən Əziz Səncərlə bağlı önəmli – Təklif\n“Əziz Səncər həm alim, həm vətəndaş, həm türkçü, həm vətənpərvər bir insan olaraq, Azərbaycan dərsliklərində olmalı, Azərbaycan gəncləri tərəfindən öyrənilməlidir”.\nBunu İnterpress.az-a açıqlamasında Azərbaycan Sosial Rifah Partiyasının sədri Əsli Kazımova deyib.\nOnun sözlərinə görə, bu məqamın 28 May tarixinə təsadüf etməsi və həmin tarixdə iki qardaş ölkə başçısının bir yerdə olması özü özlüyündə əlamətdar hadisədir:\n“28 May tarixi Azərbaycan xalqı cumhuriyətini qurmağa müvəffəq olduğu bir tarihdir. Həmin tarixdən bu gün yüz dörd il keçsə də, həmin tarixi bir günün Azərbaycan və Türkiyə birlik və bərabərliyi ilə anılması sözün əsil mənasında qürurvericidir. Qardaş Türkiyənin daim Azərbaycanın yanında olmasını hiss etmək, bu qardaşlıq dəstəyini hər zaman hiss etmək Azərbaycan üçün çox dəyərlidir. Biz bu dəstəyi bu gün də hiss edirik.\nTürkiyə-Azərbaycan qardaşlığı və birliyi xalqlarımız, eləcədə dövlətimiz üçün prearitet mövqe daşıyır. Azərbaycan və Türkiyə usanmadan bir birinə çətin gündə də, yaxşı günlərdə də dəstəklərini əsirgəmir. Bu dünya miqyasında analogu olmayan iki dövlət arasındakı münasibətlərin təzahürüdür.\nBu gün MDB ölkələri də, Qərb ölkələri də, ABŞ və digər önəmli beynəlxalq təşkilatlar da çox gözəl anlayır ki, Türkiyə və Azərbaycanın bir yerdə inamla addımlaması regionda sülh və barışın daimi olacağı deməkdir. Çünki Türkiyə Azərbaycan birliyi bölgədə sülhün və əminamanlığın garantıdır.\nİkinci Qarabağ müharibəsi zamanı Türkiyə Prezident Rəcəb Tayyib Ərdoğanın müharibənin ilk saatlarında “Azərbaycan tək deyil, Türkiyə onun yanındadır” deməsi Azərbaycana əlavə güc, ruh yüksəliyi, inam verdi. Azərbaycan xalqı bu mənəvi dəstəyi heç vaxt unutmayacaq. Türkiyə Prezidenti Rəcəb Tayyib Ərdoğanın çıxışından önəmli məqamlara toxundu: “Bölgədə yeni bir səhifə açmağın vaxtı çatıb. Hədəfimiz dayanıqlı sülhün təmin olunması, etimadın və mehriban qonşuluq əlaqələrinin qurulması, inkişafın sürətlənməsi ilə bölgədə sabitliyin möhkəmləndirilməsidir”.\nBu fikirlər birmənalı olaraq, bütün dünyaya verilən aydın mesaj idi.\nBakının erməni işğalından azad edilməsinə həsr olunmuş hərbi paradda Türkiyə və Azərbaycan əsgərləri çiyin-çiyinə Azadlıq meydanına çıxmışdı. Eyni mənəzərənin biz 44 günlük Vətən müharibəsindən sonra keçirilən Zəfər Paradı zamanı şahidi olduq. Bunlar özü özlüyündə əvəzolunmaz birliyimizin təntənəsinin təzahürü idi. Tarixi Şuşa Bəyannaməsinin imzalanması isə Türkiyə və Azərbaycanı rəsmən müttəfiqlik zirvəsinə ucaltdı. Bu müttəfiqliyin tövhələrini bu gün biz hər yerdə, istənilən sahədə, siyasətdən, mədəniyyətə qədər ağlınıza gələn bütün sahələrdə görə bilirik.\nTürk dünyasının fəxri hesab edilən, dünyaşöhrətli alim, Nobel mükafatı laureatı Əziz Səncər və “TEKNOFEST”in təşkilatçısı, İkinci Qarabağ savaşında öz sözünü demiş məşhur “Bayraktar” PUA-ların ixtiraçısı Selçuk Bayraktarın Azərbaycana gəlişi qürurvericidir.\n30 il işğal altında torpağı olan bir dövlət olaraq, Əziz Səncər kimi bir ziyalı Türkün gənclərimizə örnək, nümunə olmasını mütləq şəkildə qeyd etmək lazımdır. Əziz Səncər həm alim, həm vətəndaş, həm türkçü, həm vətənpərvər bir insan olaraq, Azərbaycan dərsliklərində olmalı, Azərbaycan gəncləri tərəfindən öyrənilməlidir. Hesab edirəm ki, bu gün Azərbaycan məktəblərində robotlaşma, programlaşma kimi əlavə dərslər keçirilməlidir. Gənclərdə ixtiralara həvəs oyatmaq lazımdır. Əziz Səncəri, Selçuk Bayraktarı kimi ziyalıları örnək çəkərək, gənclərimizin daha parlaq, daha elmli Azərbaycan yaratmağa tövhə verə biləcəklərinə inanmalıyıq”.


Bu il qidadan zəhərlənənlərin sayı açıqlanıb Bu ilin 6 ayı ərzində Azərbaycanda qeydə alınan qida zəhərlənmələrinin sayı açıqlanıb.\nSabah hava yağmurlu olacaq İyulun 12-də Bakıda və Abşeron yarımadasında hava şəraitinin dəyişkən buludlu olacağı, arabir tutulacağı gözlənilir.\nQİÇS təhlükəli xəstəliklər siyahısından çıxarılır Mütəxəssislər bildirirlər ki, hazırda QİÇS-ə səbəb olan HİV-lə mübarizə davam edir.\nPakistanın sevimli xeyriyyəçisi dünyasını dəyişdi - Foto Varlı olmasına baxmayaraq kasıb həyatı sürür və kimsəsiz, ehtiyaclılara əl tutmaqdan həzz alardı...\nŞimali Koreya sualtı qayığdan balistik raket buraxdı Raket sınağının uğurlu və ya uğursuz olması müəmmalıdır; çünki Cənubi Koreya rəsmiləri sınağın uğursuz, Şimali Koreya isə uğurla həyata keçirdiyini açıqlayıblar\nİstirahət gününə olan hava proqnozu Bakıda və Abşeron yarımadasında sabah hava şəraitinin dəyişkən buludlu olacağı, arabir tutulacağı gözlənilir.\n"Facebook" hesablarını ələ keçirən zərərli proqram aşkarlanıb "Facebook" sosial şəbəkəsində "spam"ın köməkliyi ilə yayılan zərərverici proqram qısa müddət ərzində sosial şəbəkədə minlərlə istifadəçinin hesabını ələ keçirib.\nBəzi ixtisaslar və plan yerlərində dəyişiklik edildi 2016/2017-ci tədris ili üçün Azərbaycanın orta ixtisas təhsili müəssisələrinə ümumi orta (9 illik) təhsil bazasında tələbə qəbulu aparılan ixtisaslarda və plan yerlərində bəzi dəyişikliklər edilib.\nDiqqət: Uşaqlarınız üçün təhlükə! Təşkilatın apardığı sınaqların nəticələrinə əsasən, "Kinder" şokolad məhsullarında təhlükəli maddələrin olduğu aşkarlanıb.\nErmənilərin yaydığı məlumat dezinformasiyadır - MN Ermənistanın kütləvi informasiya vasitələrinin iyulun 8-nə keçən gecə cəbhənin Ağdam istiqamətində guya Azərbaycan Silahlı Qüvvələri bölmələrinin təxribat hərəkəti barədə məlumat yayıb.\nBayram günləri yol qəzalarında 6 nəfər ölüb Qəzaların statistikası açıqlanıb.\nİraq kürdləri Türkiyə yerinə Azərbaycanı seçdi İraq kürdləri bu ildən Türkiyəyə deyil, Azərbaycana turist səfərləri etməyə başlayıblar\nXaçmaz və Lerikdə yük avtomobilləri yandı Xaçmaz və Lerikdə yük avtomobilləri yanıb.\nNəzir qutusunu oğurlayanlar zərərsizləşdirilib Oğurluqla məşğul olan dəstə polis əməkdaşları tərəfindən saxlanılıb


23 fevral, 2020 [19:48]\n"Rəqib matçın əvvəlində azlıqda qaldı. Xeyli qol epizodu oldu. Onlar öz qapılarına çəkilmişdilər ki, bu da normal haldır. Qol imkanlarımızdan istifadə etməli idik. Məncə, qələbəyə layiq idik".\nBunları "Səbail"in futbolçusu Rahid Əmirquliyev səfərdə "Sabah"la qolsuz heç-heçə etdikləri Azərbaycan Premyer Liqasının XVIII tur matçından sonra jurnalistlərə açıqlamasında deyib.\nKapitan bildirib ki, “Sabah”ın futbolçusu Yevgeni Koçukun qırmızı vərəqə alması nəticəyə təsir etməyib: "11 nəfərlə davam etsəydilər, kim bilir, qalib gələn biz də ola bilərdik. Onlar da müdafiə çəkilməyəcəkdi. Açıq futbol olacaqdı və fürsətlərimiz yaranacaqdı".\n31 yaşlı oyunçu “Səbail”in qış fasiləsindən sonra daha yaxşı çıxış etməsinin səbəblərindən də danışıb: "Bəziləri getdi, yenilər gəldi. Deməzdim ki, mövsümün ilk yarısında pis oynayırdıq. Elə qarşılaşmalarımız var idi ki, yaxşı idik, amma qələbə qazanmırdıq. Fasilədən sonra qələbələr, oyunumuzda irəliləyiş oldu. Bunun nə ilə əlaqəli olduğunu bilmirəm".\nƏmirquliyev Ramil Şeydayevin Azərbaycana qayıtma səbəbini bilmədiyini söyləyib: "Yəqin ki, yaxşı variantı olmayıb və 4-5 ay formada qalıb, başqa kluba keçmək üçün bura gəlib. Burda oynasa, onun üçün üstünlükdür. Doğru qərar verib-vermədiyi barədə nəsə deyə bilmərəm".\nTəcrübəli yarımmüdafiəçinin fikrincə, Azərbaycan millisində yerli baş məşqçilərə etimad göstərilməlidir: "Qərarı AFFA verir və buna qarışa bilmərəm. Şəxsi mövqeyim budur ki, yerli məşqçilərə etimad göstərməyin vaxtıdır".(report)\n17 yanvar, 2021 [22:50]


Muzey və qoruqlara giriş qiymətləri - xeberler\nPaytaxtımız müxtəlif muzeylər, qoruqlar, tarixi-memarlıq abidələri ilə zəngindir. Bu məkanlar həm milli-mədəni irsin qorunması, həm də ölkədə turizmin inkişafı baxımından mühüm əhəmiyyət kəsb edir.\nBakıya gəzməyə gələn hər bir əcnəbi turist mütləq "Qız qalası", "Şirvanşahlar sarayı", "Yanardağ" kimi qədim tarixi ənənələri əks etdirən məkanlarla tanış olur. Elə paytaxt sakinləri də müxtəlif vaxtlarda bu muzeylərə, qoruqlara baş çəkir. Bəs görəsən bu məkanlara giriş üçün nə qədər ödəniş haqqı tələb olunur?\n"Finans.az" Bakıda yerləşən muzey və tarixi məkanlara giriş qiymətlərini araşdırıb:\nQeyd edək ki, qiymətlər AZN ilə nəzərdə tutulub.\n* Nizami Gəncəvi adına Azərbaycan Ədəbiyyatı Muzeyi - MDB, Türkiyə, İran vətəndaşları üçün ödəniş 7 manat, digər ölkələrin vətəndaşları üçün 10 manatdır.\n** "Qala" Dövlət Tarix-Etnoqrafya Qoruğu – üç muzeyin hər biri üçün ayrıca ödəniş tələb olunur və hər birində ödəniş cədvəldəki kimidir.\nAraşdırmadan məlum olur ki, Bakıdakı bu tip məkanların çoxunda giriş üçün ödənişin məbləği tələbələrə, məktəblilərə, yerli və xarici vətəndaşlara görə dəyişir. Məsələn, bəzi yerlərdə məktəblilər üçün giriş pulsuzdur. Tələbələr isə tələbə biletini təqdim etməklə aşağı qiymətdən yararlana bilirlər.\nƏcnəbi vətəndaşlara gəldikdə isə onlardan tələb olunan ödəniş haqqı yerli vətəndaşlara şamil edilən məbləğdən nəzərə çarpacaq dərəcədə fərqlənir. Belə ki, yerli vətəndaşlardan alınan ödəniş maksimum 5 manata qədər olduğu halda, əncəbilərdən tələb olunan məbləğ 15 manata çatır. Bəzi yerlərdə isə əcnəbi ziyarətçilərdən alınan məbləğ yerlilərə nəzərən 8 dəfəyə qədər çox olur.\nNəzərə almaq lazımdır ki, bəzi muzey və ya tarixi qoruqlarda giriş üçün edilən ödənişdən əlavə şəkil çəkdirmək, bələdçinin köməyindən istifadə etmək, qrupla ekskursiya etmək üçün də ödənişlər tələb oluna bilər.\nMəlumat üçün qeyd edək ki, 2017-ci ilin statistikasında ölkə üzrə muzeylərə gədənlərin sayı 3 milyon nəfər olaraq göstərilib ki, bunun da əksəriyyəti tarix muzeylərinə gedənlər olub. Həmin statistik göstəricilərə əsasən 2017-ci ildə ölkə muzeylərində 2309 nəfəri qadın olmaqla 3076 nəfər işçi çalışıb.\nTurizm Baxılıb: 1549 Tarix: 30 aprel 2019


Avtobus-dövlət - Modern.Az Azərbaycan və dünya xəbərləri\n5 Aprel 2021, 08:44 | ƏDƏBİYYAT\nМən hər səhər işə avtоbusla gеdirəm, еlə işdən də avtоbusla qayıdıram. Başqa avtоbusları dеyə bilmərəm, amma “mənim avtоbusum”un özəllikləri çохdur. Bеlə ki, о, əvvəlcə “avtоbus-kənd” idi. Nə təəccüblənin, nə də gülün; sizinlə ciddi mövzuda ciddi söhbət еdirəm.\nMəsələ bеlədir ki, bir nеçə il əvvəl həmin avtоbusda adamlarla bərabər süd-qatıq balоnları, arı yеşikləri, tоyuq-cücə, qaz-ördək, qоyun-quzu daşıyırdılar. Hətta, mən canlı şahidəm ki, bir dəfə yanı buzоvlu bir inəyi də avtоbusa mindirmək istədilər. Amma inək başını qapıdan içəri salıb avtоbusa minmək istəmədi. İnəyin sahibi nə illah еləsə də hеyvan sərnişinlərin yanına təşrif buyurmaq arzusundan vaz kecdi; bunun səbəbini dəqiq izah еtmək çətindir; məncə, inək ya оturacaqların hamısının tutulduğunu - “zanit” оlduğunu görüb əsəbiləşdiyindən, ya da ki, salоnda ən azı dörd-bеş adamın yеrini tutacağından və sahibinin bir nəfər üçün haqq ödəyəcəyindən хəcalət çəkdiyinə görə özünü gеri təpdi. Hеyvanın sahibi – mоtalpapaq kişi inəyin yеddi arхa dönənini söyüb оnu kənara itələdi; amma kişinin özü kənara çəkilmədi. Əvəzində inəyin körpə, məsum buzоvunu qucağına alıb içəri kеçdi. İnək isə yеrdə - mоtalpapaq kişinin danasının... е-е-е... bağışlayın, kişinin özünə oxşayan uşağın, yəni onun оğlunun yanında qalası оldu; dеyəsən, оnlar - оğlan və inək qərara aldılar ki, sərnişini az, salоnu isə böyük оlan ayrı bir avtоbus gözləsinlər. Sağ оlsun bizim gənclər, оnlardan birinin layiqli nümayəndəsi ayağa durub salоnun оrtasında döyükən qucağıbuzоvlu mоtalpapaq vətəndaşa yеr vеrdi.\nİkinci mərhələdə bizim nəqliyyat vasitəmiz “avtоbus-kənd”, çеvrilib оldu “avtоbus-şəhər”. Bu mərhələdə məmləkətin işgüzar vətəndaşları sərnişinlərin еlə ayağı altındaca zavоd və fabriklərdən sökülmüş dəzgahları, mühərrikləri, bоruları, gеnеratоrları, tay-tay trikotaj parçaları, qapı-pəncərə bloklarinı, bеtоn sütunları, tikinti matеriallarını süpürüb aparırdılar. Avtоbusumuz sərnişinlərlə birgə, еlə şəhəri də bir tərəfdən о biri tərəfə daşıyırdılar. Mən hətta, bir dəfə bir nеçə bığıburma kişinin hardansa söküb gətirdikləri mini fabriki hıqqana-hıqqana avtobus salоnunun içinə yеrləşdirdiklərini öz zəif gözlərimlə görmüşəm.\nKənddən dönüb şəhərə çеvrilən avtоbusumuz artıq öz dinamik inkişafının yеni bir mərhələsinə qədəm qоyub. İndi “mənim avtоbusum”un adamlarla “prеstlənmiş” salоnunda dövlət strukturunun bütün еlеmеntləri fəaliyyət göstərir; artıq “avtobus-dövlət”ə çevrilən bu yeni qurumda nələr yохdur: ambulatоriya, dоğum еvi, yеtimхana, məktəb, pоçt, ahıllar еvi, rəqs dərnəyi, iaşə хidməti, univеrsitеt, akadеmiya... İndi bizim avtоbusda “vоr zakоnlar”, оğru-quldurlar da artıb. Xalqın cibinə girən оğruları tutub еlə salоndaca çiynipaqоnlu, ayıq-sayıq asayiş kеşikçilərinə təhvil vеrirlər; amma nədənsə təhvil vеrilən həmin “milli оğrular” səhərisi gün yеnə salоnda zühur еdirlər. Mənə еlə gəlir ki, “avtоbus-dövlətdə” paqоnlularla paqоnsuzların çох səmərəli və intensiv işbirliyi hökm sürür.\n“Mənim avtоbusumda” bütün müasir sənətçilər səhərdən-aхşamacan охuyur. Burada sərnişinlərə, daha dogrusu хalqa, (çünki “dövlət” ərazisində “sərnişin” оlmaz ki!) hər cür “еstеtik хidmət” göstərilir, hər növ sənət nümunələri ərməğan еdilir. Ən çох isə təbii ki, bizim klassik musiqi janrımız - mеyхana təbliğ оlunur. Söz yох ki, biz burada arabir aşıq mahnıları və muğam dəstgahları da еşidirik.\nBütün xırda məmurlar və işsizlər оrdusu da bizim yоl yоldaşımızdır. Siyasət burada həll оlunur. Sеçkilər burada kеçirilir. Cərimələr burada ödənilir. Yеni əsərlər burada yaranır. Toy kralları, ğözəllik müsabiqələri burada müəyyən edilir. Zaçоtlar, imtahanlar burada götürülür, “kəsirlər” burada düzəldilir, mitinqlər, baykоtlar, tətillər, nümayişlər, alqışlar, qarğışlar... hər şеy bu “avtоbus-dövlətdə” bərqərar оlur.\nAnalar övlad sеvincini məhz burada - hə də, təəccüblənməyin, avtоbusda duyurlar. Yadımdadır, ötən ay, özü də günün günоrta çağı, bir qadın qəfildən zarımağa başladı: əvvəlcə astadan, sоnra isə ucadan. Хalq еlə bildi ki, о, хəstədir. Хəstə оlmağına, qadın хəstə imiş; amma sən dеmə, məsələ bir az qəlizmiş; çünki hadisələrin sоnrakı inkişafı ayrı səmtə dоğru yön aldı. Vəziyyəti hamıdan əvvəl şanlı səhiyyəmizin avtоbusdakı layiqli nümayəndəsi - mamaça qadın qiymətləndirdi: mamaçanını zirəkliyi tеzliklə öz bəhrəsini vеrdi. Zahı qadının qəşəng bir оğlu dünyaya gəldi; hə də, оrada, yох burada - “avtоbus-dövlətdə”. Mamaça hətta sərnişindən- gənc anadan“muştuluq-nəmər” də aldı. Dövlətimizin, хalqımızın bir хоşbəхt vətəndaşı da artdı…\nƏlbəttə, dоğmaq və dоğulmaq böyük səadətdir. Amma biz “avtоbus-dövlət”də bəzən kədərli hadisələrin də şahidi оluruq. Məsələn, üzünüzdən iraq, ötən gün bizim “avtоbus-dövlət”in sakinlərindən biri qəfildən tir-tap salоna sərildi. Şükür, bir anın içində bayaqdan bəri vətəndaşların küncə sıxdığı həkim də üzə çıхdı: həkim tеz ağ хalatını gеyib rеzin əlcəyini taхdı, şprisini çıхarıb iynəsini lazımi yеrə vurdu. Amma... təəssüf ki, хəstə bir daha ayılmadı. Sən dеmə, hеç təəssüf еtməyə də əsas yохmuş. Şükür sənə хudaya, bir хоşbəхtliyə baхın, “avtоbus-dövlət”in öz mоllası, hələ mоllası bir yana, hətta,öz mürdəşiri də varmış. Mоlla əmi tеz ürəyinin başında saхladığı müqəddəs kitabı çıхarıb başladı optimizm dolu bir avazla fatihə vеrməyə. Hamımız salavat çеvirib mərhumun ruhuna rəhmət охuduq. Sən demə, mürdəşid də hazır imiş: o, az qala bir göz qırpiminda ölən vətəndaşın gözünü qapayıb оnu kəfənə bürüdü. Mərhumun yеddisinin, qırхının vaхtı müəyyənləşdirildi. Yеri cənnətlik оlsun!\nХalqımızın, daha dоğrusu, “avtоbus-dövlətimiz”in bir layiqli vətəndaşı da azaldı. Başınız sağ оlsun...\nХоşbəхt adamlarıq; öz “avtоbus-dövlətimizdə” dоğulur, еlə оrada da dünya ilə vidalaşırıq. Məncə, bеlə şərəfli dоğuluş da, bеlə şanlı ölüm də yalnız хоşbəхtlik əlamətidir.\nMən də sizin hamınıza хоşbəхtlik arzu еdirəm.


Rusiya Suriyadakı yaraqlılara aviazərbələr endirib\nSuriyada rus təyyarəçiləri. İllüstrasiya\nRusiyanın Müdafiə Nazirliyi bildirir ki, "İslam dövləti" qruplaşmasının Suriyanın Əl-Bukemal şəhəri yaxınlığındakı mövqelərinə zərbələr endirib.\nZərbələri Tu-22M3 bombardmançı təyyarələri endirib.\nBu şəhər qruplaşmanln Suriyadakı son iri dayaq məntəqəsidir.\nMüdafiə Nazirliyi deyir ki, aviazərbələr nəticəsində terrorçuların canlı qüvvəsi və texnikası məhv edilib.\nRusiya ordusu Suriya silahlı qüvvələrinə dəstək verir.


Belçika millisi "DÇ-2018"in bürünc medallarına sahib olub\n14 İyul 2018 20:21 | 1 307\nİyulun 14-də Rusiyada keçirilən futbol üzrə XXI dünya çempionatında üçüncü yer uğrunda görüşdə Belçika və İngiltərə yığma komandaları üz-üzə gəliblər. SİA-nın məlumatına görə, Sankt-Peterburq şəhər stadionunda oynanılan görüşdə Belçika millisi 2:0 hesabı ilə qalib gələrək çempionatın bürünc medallarına sahib olub.\nİranlı referi Əlireza Faqaninin idarə etdiyi oyunda hesab matçın 4-cü dəqiqəsində açılıb. Belçika yığmasının hücumçusu Romelu Lukakunun mərkəzdən gözəl ötürməsindən sonra Naser Şadli sol cinahdan təhlükəli hücum təşkil edib. Onun bu cinahdan rəqibin cərimə meydançasına ötürməsindən sonra topa müdafiəçidən əvvəl özünü yetirən Tomas Mounye adını tabloya yazdırıb – 1:0.\nBu qoldan sonra komandaların qarşılıqlı hücumlarına və yaratdıqları təhlükəli vəziyyətlərə baxmayaraq, birinci hissədə hesab dəyişməyib.\nMatçın ikinci hissəsində ingilislər hesabı bərabərləşdirmək üçün bir neçə dəfə qol vəziyyəti yaratsalar da, bundan fərqlənə bilməyiblər. İngilislərdən fərqli olaraq rəqibi təhlükəli əks-hücumlarla “yaxalamağa” çalışan belçikalılar görüşün 82-ci dəqiqəsində hesab arasındakı fərqi artırıblar. Belçikalıların sürətli əks-hücumu zamanı Kevin De Bruynenin gözəl ötürməsindən sonra qapıçı ilə təkbətək qalan Eden Hazard topu yaxın küncə göndərib – 2:0.\nQalan dəqiqələrdə qapılara əlavə qol vurulmayıb.\nBeləliklə, XXI dünya çempionatında üçüncü yer uğrunda görüşdə İngiltərə yığmasına 2:0 hesabı ilə qalib gələn Belçika millisi bürünc medallara sahib olublar. Belçika millisi tarixdə ilk dəfə dünya çempionatını medalla başa vurub. İngiltərə yığması isə 28 il əvvəl olduğu kimi, yenə də medalsız qalıb.\nXatırladaq ki, hər iki komanda dünya çempionatlarında ikinci dəfədir bürünc medallar uğrunda qarşılaşıblar. Belçika ilk dəfə 1986-cı ildə üçüncü yer uğrunda əsas vaxtı heç-heçə başa çatan görüşdə Fransaya məğlub olub – 2:4. İngiltərə yığması isə 1990-cı ildə ev sahibi İtaliya millisinə 1:2 hesabı ilə uduzaraq çempionatı medalsız başa vurub.\nBu komandalar “Rusiya 2018”də ikinci dəfə üz-üzə gəliblər. Çempionatda mübarizəyə “G” qrupunda başlayan komandalar ilk iki görüşlərini qələbə ilə başa vurublar. Belçikalılar Panamanı 3:0, Tunisi isə 5:2 hesabı ilə məğlub ediblər. İngilislər isə Tunisi 2:1, Panamanı 6:1 hesabı ilə məğlubiyyətə uğradıblar. “G” qrupunda sonuncu görüşdə “qırmızı şeytanlar” “dumanlı albion” təmsilçisinə minimal hesabla qalib gəliblər.\nSəkkizdəbir finalda Yaponiyanı (3:2), dörddəbir finalda isə beşqat dünya çempionu Braziliyanı (2:1) mübarizədən kənarlaşdıran Belçika millisi yarımfinalda Fransa yığmasına məğlub olub – 0:1.\n“G” qrupunun ikincisi kimi səkkizdəbir finala yüksələn İngiltərə yığması isə bu mərhələdə əsas vaxtı 1:1 hesabı ilə başa çatan görüşdə Kolumbiyanı 11 metrlik cərimə zərbələri seriyasında məğlub edərək (4:3) dörddəbir finala vəsiqə qazanıb. Dörddəbir finalda İsveçə 2:0 hesabı ilə qalib gələn ingilislər Xorvatiya ilə yarımfinal görüşündə hesabda irəli olmalarına baxmayaraq, oyunu məğlub tərk ediblər – 1:2.\nÇempionatda ən məhsuldar futbolçular siyahısına başçılıq edən ingiltərəli hücumçu Harri Keyn mundialı altı qolla başa vurub.\nDünya çempionatının finalında Fransa və Xorvatiya yığmaları qarşılaşacaqlar. Moskvadakı “Lujniki” stadionunda keçiriləcək final oyunu Bakı vaxtı ilə saat 19:00-da başlayacaq. Fransızlar ikiqat dünya çempionu olmaq, xorvatiyalılar isə kuboku ilk dəfə başları üzərinə qaldırmaq üçün mübarizə aparacaqlar. Final görüşünü argentinalı referi Nestor Pitana idarə edəcək.


03.05.2021 - 11:50 | Xəbər 18142 dəfə oxunub\nDemək olar ki, hər kəsin mətbəxdə istifadə etdiyi qırmızı soğan koronavirusla mübarizədə ilk yeri tutan tərəvəzlərdən biridir. Təzyiqi tənzimləyir, qan laxtalanmasının qarşısını alır və ürək sağlamlığını qoruyur.\nAxşam.az xarici mətbuata istinadən xəbər verir ki, mütəxəssislərin gözlərinə görə, bu tərəvəzin içərisindəki “quercetin” adlı maddə, virusun çoxalmasının qarşısını alır.\nAraşdırmalar zamanı qırmızı soğanın virusun müəyyən bir bölgədə, xüsusilə də ağciyərdə yığılmasının qarşısını aldığı da məlum olub. Sözügedən tərəvəz bədənimizin müqavimətini artırır və yüksək səviyyədə anti-oksidan təsiri bəxş edir. Tərkibindəki "quercetin" səbəbiylə də koronavirusla ciddi şəkildə mübarizə aparır.\nLakin bu tərəvəz qaynadılaraq içilməlidir. Soğanın üst təbəqəsindən bir və ya iki qabığını təmziləyib qalanını 4-ə bölüb suda qaynatmaq lazımdır. 3-4 dəqiqə soyumasını gözlədikdən sonra gün ərzində bu suyu qəbul edə bilərsiniz.


Araz Əlizadə: “İqbal Ağazadə ilə nə əvvəl münasibətim var idi, nə sonra” - MINVAL.INFO\nAraz Əlizadə: “İqbal Ağazadə ilə nə əvvəl münasibətim var idi, nə sonra”\n“90-cı illərin parlamentində mənə qarşı ən kəskin çıxışlar edən Tahir Kərimli idi”\nNoyabrın sonlarında İspaniyanın Barselona şəhərində Sosialist İnternasionalının (Sosintern) Şura iclası keçirilib. Azərbaycandan bu qurumun üzvü olan ASDP sədri, deputat Araz Əlizadə də bu məqsədlə Kataloniyada olub. Müsahibimlə əvvəlcə separatçı bölgədə keçirilən toplantı barədə danışdıq, daha sonra isə digər mövzulardan da bəhs etdik.\n– Araz bəy, belə bir həssas vaxtda separatçı bölgədə keçirilən tədbirdə iştirakınız xeyli maraq doğurdu. Sizi kim dəvət etmişdi?\n– Qonaq dəvət edən tərəf İspaniya Sosialist Partiyası və Kataloniya Sosialist Partiyası idi. İclasda 90-na yaxın dövlətin nümayəndələri iştirak edirdi. Bizimçün əsas məsələ həmişəki kimi Qarabağ məsələsi idi. Bir də ki, biz orda Ecspo-25-in təbliğatını aparırdıq. Xüsusən də hakim partiyalara müraciət edirdik ki, seçki zamanı Azərbaycana səs versinlər.\n– Qarabağ məsələsinə önəm verdiyinizi bildirdiniz. Mövqeyiniz və ordakı müzakirələr barədə nə deyə bilərsiniz?\n– Qarabağla bağlı partiyamızın sədr müavini Səməd Əlizadə çıxış etdi. O qeyd etdi ki, çox qəribədir, hər hansı bir dövlət BMT Təhlükəsizlik Şurasının qərarlarını yerinə yetirməyəndə ona qarşı sanksiyalar tətbiq edilir. Dünyada yeganə dövlət var ki, o, BMT Təhlükəsizlik Şurasının qətnamələrini yerinə yetirmir, ancaq ona qarşı heç bir sanksiya tətbiq edilmir. Hətta dünyanın aparıcı dövlətləri – ABŞ, Fransa, Rusiya Azərbaycandan, təcavüzə məruz qalmış ölkədən tələb edirlər ki, güzəştə getsin və danışıq aparsın.\n– Maraqlısı budur ki, bu çıxışlar separatçılığın mövcud olduğu bir ünvanda edilirdi – müstəqillik sevdasına düşən Kataloniyada. Bu mənada erməni separatçıları və işğalla bağlı fikirlər necə qarşılandı?\n– Elə Səməd Əlizadə çıxış edəndə onu da qeyd etdi ki, gördüyümüz kimi, dünya ictimaiyyəti sözü bir yerə qoyaraq, Kataloniyadakı kimi, separatizmin qarşısını rüşeym halında alanda yaxşı nəticələr əldə edilir. Amma burda biz istərdik ki, Sosialist İnternasionalı Azərbaycan xalqı ilə həmrəylik nümayiş etdirib Sosinternin üzvü olan Daşnak partiyasına təzyiq etsin. Çünki Qarabağda separatizmin əsas ilhamçısı elə onlardır.\n– Orada Daşnaksütyun Partiyasının üzvləri ilə hər hansı təmas, mübahisəniz oldumu?\n“Bütün sahilboyu çox bahalı yaxtalar gördüm, əksər yaxtaların üstündə “satılır” yazılıb”\n– Görüş olmadı. Onların nümayəndəsi Mario Nalpandyan çıxış etdi. Əvvəl dedi ki, bu gün Ermənistanın tarixində ən sevimli gündür, Avropa Birliyi ilə müqavilə imzalanıb. Qeyd etdi bu da sübut edir ki, biz Rusiyanın yedəyində getmirik, artıq Kremlin təsirindən çıxırıq. Daha sonra iddia etdi ki, Qarabağ heç vaxt Azərbaycanın olmayıb. Çünki Azərbaycan beynəlxalq hüququn subyekti olmayıb. Hətta bildirdi ki, ümumiyyətlə, SSRİ respublikalarının heç biri beynəlxalq hüququn subyekti olmayıb. Ona görə Qarabağ ola bilməzdi ki, Azərbaycanın tərkibində olsun. Qarabağ SSRİ-nin tərkibində olub və SSRİ dağılanda təbii ki, öz müqəddəratını həll edib. O, bu cür iddialar səsləndirdi.\n– Bəs, daşnakın sərsəmləmələrinə cavab verə bildinizmi?\n– Əslində hər nümayəndə heyətinə bir dəfə söz verilir. Mən durdum, barmağımı qaldırıb dedim ki, bir dəqiqə imkan yaradın. Moderator deyəndə ki, artıq sizin nümayəndə heyəti çıxış edib, artıq mən tribunada idim. Dedilər çıxış elə. Mən dedim bir şeyi demək istəyirəm ki, insan – istəyir kişi, istəyir qadın heç vaxt yalan danışmaz. Nə öz həmkarlarına, nə öz xalqına. Burada çıxış edən insan tam yalançıdır və bilmədiyi şeylərdən də danışır. Dedim mən başa düşürəm, o, Argentinada yaşayıb, nə SSRİ-də olub, nə də Ermənistanda olub və bilmir ki, sovet respublikaları beynəlxalq hüququn subyekti idilər. Hər bir müttəfiq respublika əvvəla, SSRİ-nin tərkibindən çıxa bilərdi. Ukrayna və Belarus BMT-nin üzvü idi. İntəhası Azərbaycan ittifaqa öz nümayəndəlik hüququnu vermişdi. Qarabağ isə həmişə Azərbaycanın tərkibində olub. Daha sonra bildirdim ki, nəzərinizə çatdırıram, Qarabağ erməni sözü deyil, erməni dilində belə bir söz yoxdur, mənası da “qara bağ” deməkdir. Ardınca da bildirdim ki, Səməd Əlizadə Cenevrədə çıxış edəndə demişdi erməni xalqının ən böyük fəlakəti onun siyasətçiləridir, erməni xalqı buna görə daim əziyyət çəkir. Erməni siyasətçiləri bir dəfə İranı satdılar, sonra Türkiyəni satdılar, daha sonra Azərbaycana xəyanət etdilər və biz gözləyirik ki, bir gün Rusiyaya da xəyanət edəcəklər. Dedim Rusiya nümayəndələri, təbrik edirəm, siz də bunu gördünüz. Bunu deyib tribunadan endim.\n– Demək, İspaniya hökumətinin tədbirin Barselonada keçirilməsi ilə bağlı razılığı var idi?\n– Kataloniya bölgəsində hazırda vəziyyət necədir? Müşahidələrinizi bölüşə bilərsinizmi?\n– Təbii ki. Deyim sizə. Heç bir gərginlik yoxdur. Hər yerdə çox sakitlikdir. Deyək ki, iki qonşudur, biri İspaniyanın bayrağını asıb, digəri Kataloniyanın. Bu, onların etirazıdır. Sonra eyvanlarda insan başının maketi asılıb, ağzına “skoç” vurulub, altından “demokratiya” yazılıb. Kataloniya meydanına 15-20 nəfər yaşlı adam çıxır, polis də onları mühafizə edir, bu adamlar dövrə vurur və şüarlar səsləndirirlər. Bu da olur onların “mübarizəsi”. Yəni hər yerdə sakitlikdir, hər şey normaldır. Dekabrın 21-də onlarda seçkidir, görək nə olacaq. Ola bilsin ki, yenə də millətçilər qalib gəlsinlər. Bu da onunla əlaqədardır ki, Katoloniya sosialistləri bu separatçılıqda iştirak etmirlər. Ancaq millətçilərin seçki kampaniyalarını necə aparacağından çox şey asılıdır.\n– Amma istənilən halda Madrid güzəştə getməyəcək…\n– Yox, deyiblər güzəşt olmayacaq. Hətta muxtariyyət hüququnu onlardan aldılar. Kataloniyada əsas məsələ odur ki, İspaniya büdcəsinin 70 faizini verir, amma Madrid Kataloniyaya 40 faiz vəsait qaytarır. İndi bunlar istəyirlər ki, bütün pullar özlərində qalsın. Lakin separatçılıq Kataloniyanın iqtisadiyyatına çox böyük zərbə vurdular. 100-ə yaxın şirkət artıq orada fəaliyyətini dayandırıb və başqa regionlara keçib. Bu, o deməkdir ki, əvvəlki kimi, 70 faizlik vergini yığa bilməyəcəklər.\n– Tədbirdə ispanlarla katolonlar arasında münasibətlər necə idi?\n– Normal. İkisi də sosialist idi. Mən güldüm, dedim bir dəqiqə, başa düşürəm ki, Sosialist Partiyasının Kataloniya şöbəsi ola bilər. Dedi yox, bizdə əvvəldən belədir ki, onlar da ayrıdır, biz də, amma həmişə bir blokdayıq.\n“İqbal Ağazadə ilə nə əvvəl münasibətim var idi, nə sonra”\n– Kataloniyanı gəzmək imkanınız oldu?\n– Təbii ki. Amma müşahidə etdim ki, bütün sahilboyu çox bahalı yaxtalar gördüm, əksər yaxtaların üstündə “satılır” yazılıb. Yəni şirkətlər ki, ayrı regionlara keçiblər, dəniz kənarındakı yaxtalar lazımsız əşyaya keçdilib.\n– Araz bəy, qayıdaq öz bölgəmizə. Azərbaycan ərazilərini işğalda saxlayan düşmənlə aparılan danışıqların perspektivini görürsünüzmü?\n– Yox. Mən danışıqların heç bir perspektivini görmürəm. Dağlıq Qarabağ probleminin həllinin bircə yolu var: o da müharibədir. Bu qərarı da ancaq Ali Baş Komandan verə bilər. Bu barədə Səməd Əlizadə də öz çıxışında dedi ki, bizim prezidentimiz sülhpərvərdir, hətta o qədər sülhpərvərdir ki, cinayətkar Sərkisyanla sülh naminə danışıqlara gedir. Biz sosial-demokratlar adətən, sülh tərəfdarı olmuşuq, amma bizə belə sülh lazım deyil. Biz istəmirik ki, gənclərimiz bir-birinə nişangahdan baxsınlar. Amma ermənilər bizi vadar etmək istəyirlər ki, biz müharibəyə gedək. Yada salmaq istəyirəm ki, 1999-cu ildə Serj Sərksiyan müdafiə naziri olanda Strasburqda jurnalistlərə demişdi: “Biz bu torpağı tutmuşuq. Əgər sizin torpaqdırsa, gəlin müharibə yolu ilə azad edin”. Keçən ilin aprelində biz onların təxribatına cavab zərbəsi vurduqda Sərksiyan qaçıb bütün dünya rəhbərlərindən kömək istədi ki, ay aman, qoymayın, azərbaycanlılar bizi qırır. Özü də çox qəribədir ki, ATƏT-in Minsk Qrupunun həmsədri olan Rusiya Ermənistana silah verir, digər həmsədr ABŞ Ermənistana da, Qarabağa da maliyyə ayırır. Belə olan təqdirdə bu həmsədrlər necə obyektiv ola bilərlər?\n– Vaxtaşırı Azərbaycandakı “5-ci kolon”dan danışılır. Necə bilirsiniz, Yalama stansiyasında rus əsgərini qarşılamaq istəyənlərin sayı nə qədərdir?\n– Düşünmürəm ki, rus əsgərini gözləyənlər çox olsun. Mən düşünürəm ki, NATO qoşunlarını gözləyən daha çoxdur. Amma mən istərdim ki, nə rus əsgərləri gəlsin, nə də NATO qoşunları.\n– Bəs, Türk əsgəri necə?\n– Mən ümumiyyətlə, xarici qoşunların əleyhinəyəm.\n– Amma Rusiyanın Ermənistanı himayə etməsinin fonunda Türkiyə kimi böyük dayağımızın olması zəruridir…\n– Biz heç vaxt başqasına ümidli olmamalıyıq. Özgəsinə ümidli olan şamsız qalar.\n– Azərbaycanda Rusiyanın “5-ci kolon”u varmı?\n– Xeyr. Mən Azərbaycanda rusiyapərəst qüvvələri görmürəm. Olsa da, özlərini elə məxfi saxlayıblar ki, heç mənim onlardan xəbərim yoxdur.\n– Amma bəzən sizin də adınızı bu siyahıya daxil edirlər…\n– Bizi daha nə “pərəst” adlandırmayıblar? 80-ci illərin sonunda bizə deyirdilər ki, onların Azərbaycanda kökləri yoxdur, qərbpərəstdirlər. Sonra millətçilərimiz Qərb ölkələri ilə əlaqələr quranda başladılar ki, bunlar ruspərəstdir. Daha sonra özləri Rusiya ilə dost oldular – Hikmət Hacızadənin diliylə desək, “bizim rus demokrat dostlarımız” bizi İranpərəst adlandırdılar. Mən Türkiyədə mühacirətdə yaşayanda deyirdilər ki, bunlar Türkpərəstdirlər (gülür). Amma mən Azərbaycançıyam, Azərbaycanpərəstəm.\nSizə bir faktı da deyim: “Rusiyapərəst” dediyiniz Araz Əlizadə 1993-cü ildə Boris Yeltsinə açıq məktub yazmışdı. Bizdə də çap olunmuşdu, Rusiya səfirliyinə də vermişdim, Rusiyada da çap olunmuşdu. Yazmışdım ki, Yeltsin vəzifəsindən getməlidir, o və onun kimi köhnə kadrlar postunda qaldıqca, ölkəyə rəhbərlik etdikcə postsovet məkanında demokratiya mümkün deyil. Onu da nəzərə almağınızı istərdim ki, Yeltsinlə çox yaxşı münasibətlərim var idi (gülür).\n– Eyni məzmunlu məktubu Putinə yaza bilərsiniz?\n– Hal-hazırda mən bu cür məktubu kimə istəsəm, yaza bilərəm, bu, bir. İkincisi, Putinə qarşı Rusiyada belə bir hərəkat yoxdur.\n– Tahir Kərimli ilə münasibətləriniz necədir?\n– Başa düşmürəm, mən Tahirlə göbəkkəsdiyəm ki, hər yerdə mənim adım olanda onun da adını salırsınız?(gülür) Tahirlə AQB-də olmuşuq. Amma 90-cı illərin parlamentində mənə qarşı ən kəskin çıxışlar edən Tahir Kərimli idi.\n– Siz Ümid Partiyasının sədri İqbal Ağazadənin vaxtilə seçildiyi dairənin deputatısınız. Amma nədənsə büdcə müzakirələrində İqbal Ağazadə qədər fəal olmadınız…\n– Büdcə müzakirələrində fəallıq olmamalıdır. Fəallıq komitə müzakirələrində olur. Siz görmüsünüzmü plenar müzakirələrdə hansısa təklif verilsin və keçsin? Amma komitə iclaslarında bu, olur.\n– İqbal Ağazadə ilə münasibətiniz varmı?\n– Yox. Nə əvvəl münasibətim var idi, nə sonra.\n– Nə vaxtsa üz-üzə gəlib görüşməmisiniz?\n– Yox. Məsələn, alman səfirliyində qəbulda o, o tərəfdə durmuşdu, pivəsini içirdi, mən bu tərəfdə…\nTarix: 2017/12/04 11:09


Bir çox ölkələrdə Yeni il zamanı evlərdə süni deyil, təbii ağaclardan yolkaların quraşdırılmasına üstünlük verilir. Sözsüz ki, təbii yolkanın görünüşü insanda daha xoş təəssürat yaradır. İnsanların ona üstünlük verməsinin səbəbi həm də təbii yolkaların daha ucuz başa gəlməsi olur.\n“Tinglər lazım olan miqdarda meşə bərpası işlərinə sərf edilir. Artıq qalan isə əhaliyə və təşkilatlara satılır. Meşə Məcəlləsində də bu nəzərdə tutulur. Ona görə də istənilən şəxs ting almaq üçün müraciət edə bilər”. (trend)


"Bakcell Stars" "SOS Uşaq Kəndləri" ilə birgə "Uşaqlar Sülhə Səsləyir" adlı konsert proqramı təşkil edib\n"Bakcell Stars" "SOS Uşaq Kəndləri" ilə birgə "Uşaqlar Sülhə Səsləyir" adlı konsert proqramı təşkil edib\nTelekommunikasiya 20 Sentyabr 2010 20:07 (UTC+04:00)\nBakcell Azərbaycan cəmiyyətinin məsuliyyətli korporativ vətəndaşı qismində və uşaqların müdafiəsi üzrə korporativ sosial məsuliyyət (KSM) strategiyasına uyğun olaraq, SOS Uşaq Kəndləri ilə birlikdə böyük tədbir keçirib. Bu barədə şirkətin məlumatında deyilir.\nBakcell-in "Bakcell Stars" adlanan KSM proqramı çərçivəsində uşaqlar üçün təşkil etdiyi mərasim Azərbaycan Dövlət Musiqili Komediya Teatrında baş tutub. Tədbirdə SOS Uşaq Kəndlərində yaşayan uşaqlardan ibarət xor və rəqs qrupu Beynəlxalq Sülh Gününə həsr olunmuş "Uşaqlar Sülhə Səsləyir" adlı konsert proqramı ilə çıxış edib.\n"Bakcell Stars" ürəkdən inanır ki, hər bir uşaq ulduzdur və onların arzuları reallaşa bilər. Artıq bir ildir ki, Bakcell-in maliyyə dəstəyi ilə "SOS Uşaq Kəndləri"ndə uşaq xor dərnəyi fəaliyyət göstərir və burda uşaqlara nəğmə dərsləri keçirilir. Bir il ərzində bu qrup çox irəliləyib və bu gün bu istedadlı balalar sizin qarşınızda çıxış edəcək. Xorda iştirak etməklə uşaqlar birgə işləmək və öz istedadlarını ifadə etmək bacarığına yiyələnirlər. Həm Bakcell üçün, həm də bir fərd olaraq mənim üçün bu uşaqların böyüdüyünü, onlarda özünə inamın yarandığını və bir-birləri ilə ünsiyyətinin artdığını görmək gözəldir", - Bakcell şirkətinin baş icraçı direktoru xanım İneke Botter deyib.\nSentyabrın 21-i, Beynəlxalq Sülh Günündə "Bakcell Stars" "SOS Uşaq Kəndləri"nin layihəsinin genişlənməsinə yardım etmək üçün SMS kampaniyasına başlayacaq. İki həftə davam edəcək kampaniya çərçivəsində Bakcell abunəçiləri 1155 qısa nömrəsinə sms göndərməklə bu layihəyə 1 AZN və ya 450 kontur hədiyyə etmiş olacaqlar. Ayrıca bank hesabı olan "Bakcell Stars" maliyyə cəhətdən şəffaf və təftişə açıq şəkildə fəaliyyət göstərir.\n"SOS Uşaq Kəndləri" "SOS Kinderdorf International" humanitar təşkilatının layihəsi kimi Azərbaycanda 2000-ci ilin noyabrından fəaliyyət göstərir. Bakı və Gəncədəki Uşaq kəndlərində valideyn himayəsindən məhrum 150 uşaq ailə qayğısı ilə əhatə olunub. Şüarı "Hər bir uşağa sevgi dolu bir ev" olan SOS təşkilatı hesab edir ki, uşağın sağlam və hərtərəfli inkişafı üçün ən gözəl mühit ailədir.


Dövlət Turizm Agentliyi tender keçirir ABC.AZ\n21 avqust, Fineko/abc.az. Dövlət Turizm Agentliyi 2019-cu il oktyabrın 16-dan 18-dək Sinqapur Respublikasının Sinqapur şəhərində keçiriləcək turizm sərgisində agentlik üçün açar təhvili üsulu ilə sərgi stendinin quraşdırılması işlərinin satın alınması məqsədilə açıq tender elan edir.\nAçıq tenderdə sərgi stendinin quraşdırılması sahəsində təcrübəsi olan və ixtisaslı işçi heyətinə malik rezident və qeyri-rezident hüquqi şəxs, yaxud yeni hüquqi şəxs yaratmadan hüquqi şəxslər birliyi iştirak edə bilər.\nElanda qeyd olunur ki, iddiaçılar tenderdə iştirak üçün sənədləri 6 sentyabr 2019-cu il saat 17.00-dək, tender təklifini və təklifin bank təminatını isə qapalı, möhürlənib imzalanmış ikiqat zərflərdə 16 sentyabr 2019-cu il saat 17.00-dək təqdim etməlidirlər.\nƏlaqələndirici şəxs – Mehman Bayramov, e-mail- [email protected]\nTelefon-(99412) 5058704 (əlavə 2304); faks- (99412) 4920592\nÜnvan: Bakı , Nizami küçəsi 96E, Landmark I, 3-cü mərtəbə\nMilli Depozit Mərkəzi auditor axtarır


“EuropeSPA” Naftalan otellərindəki müalicənin Avropa standartlarına uyğun olduğunu beynəlxalq sertifikatla təsdiqləyib\nAzərbaycanın dünyada məşhur turizm mərkəzlərindən olan Naftalanın “Çinar” və “Qaşaltı” otel, kurort-sanatoriya və istirahət mərkəzləri Tibbi SPA və sağlamlıq üzrə beynəlxalq keyfiyyət sistemi (The international Quality System for Medical Spa and Wellness) olan Avropanın “EuropeSPA” təşkilatının beynəlxalq sertifikatına layiq görülüb. Mədəniyyət və Turizm Nazirliyinin informasiya və ictimaiyyətlə əlaqələr şöbəsindən APA-ya verilən məlumata görə, layihə dövlət başçısının imzaladığı “Azərbaycan Respublikasında ixtisaslaşmış turizm sənayesinin inkişafına dair Strateji Yol Xəritəsi”nin müvafiq bəndinin icrası çərçivəsində Mədəniyyət və Turizm Nazirliyinin qeyd olunan təşkilata müraciəti əsasında reallaşıb.\nHər iki sağlamlıq mərkəzinə müalicə məqsədilə istifadə edilən yod-brom tərkibli duzlu suya aid verilən beynəlxalq sertifikat həmin otellərdəki xidmətin Avropa standartlarına uyğun qurulduğunu rəsmi olaraq təsdiqləyir.\nSağlamlıq mərkəzlərinə təqdim edilmiş sertifikat 2020-ci il dekabrın 11-nə kimi etibarlıdır. Hər iki oteldə növbəti audit 2019-cu il iyunun 11-də aparılacaq.\nQeyd edək ki, 2018-ci ilin 7 mart tarixində Almaniyanın Berlin şəhərində keçirilən “İTB Berlin” beynəlxalq turizm sərgisi çərçivəsində Avropa Spa Assosiasiyasının (ESPA) işçi görüşündə Mədəniyyət və Turizm Nazirliyinin əməkdaşı-sağlamlıq turizmi üzrə koordinator Günel Aslanovanın təqdimatı və danışıqları nəticəsində sertifikatın əldə olunması ilə bağlı qərar qəbul edilib.\n16:33 09 Dekabr\n16:32 09 Dekabr\nZaqatalada qısqanclıq zəminində arvadını öldürən şəxsin məhkəməsi başlayır\n16:30 09 Dekabr\n16:28 09 Dekabr


“Qanımın arasına girən elə o yazılar oldu” – Yazıçı Əlabbas karantin sarsıntılarını anladır… – aenpress.info\n2020-05-26 / 16:15\n“Qanımın arasına girən elə o yazılar oldu” – Yazıçı Əlabbas karantin sarsıntılarını anladır…\nTanınmış yazıçı Əlabbas Moderator.az saytına müsahibə verib. Müsahibəni oxucularımıza təqdim edirik.\n– Allaha qələm-kağızla ibadət etdiyini deyən bir yazıçı üçün koronavirus bəlası nədir?\n– Əgər bu söhbətimiz martın 25-də baş tutsaydı, bəlkə də ən bədbin proqnoz müəllifi kimi tarixə düşərdim, mən. Bir tərəfdən təzəcə başlayan şiddətli boğaz ağrıları, bir tərəfdən televiziya və sosial şəbəkələrin “preventiv hücumları”, dünyamızı ovuc boyda edən oxşar hadisələr, ölüm hallarının günü-gündən daim yüksələn xətlə gedən və dəqiqədəbir təzələnən statistikası və uzun illər müxtəlif xəstəliklərdən, xüsusən də nevrozdan əziyyət çəkən bir insanın heç nəyə yarımayan bərbad immun sistemi… O cür ajiotaj və informasiya axınından sonra koronavirus bəlasının labüd ölümdən özgə də adı olur yəni? O xof üç-dörd günün içində həcmi “Hərb və sülh”dən heç də geri qalmayan saysız-hesabsız yazı oxutdu mənə. Qanımın arasına girən də elə o yazılar oldu. Həm də dinləyib, eşitdiyim xeyli səs yazısı. İndi gözlərim önündə yalnız Böyük Yalan adlı bir kabus var!\n– Qələm adamları həmişə şikayətlənirlər ki, evdə oturub rahat əsərlərini yazmağa macal tapmırlar. İndi karantin dövrüdür. Yazmağa həvəsiniz varmı?\n– Qətiyyən. On beş-iyirmi gün əvvəlin sarsıntıları hələ də canımdadı. “Feysbuk”da kimsədən eşıdəndə ki, yazmaq üçün əllərinə yaxşıca girəvə düşüb, təəccüb qalıram. Ya mən yazmağın nə olduğunu bilmirəm, ya onlar yazmaq nəyə deyirlər, onu bilmirəm. Şəhər meriyasına ünvanlanmış ərizədənmi danışılır? MİS rəisinə yazılmış şikayətdənmi? Ya sevgi məktubu, bələdiyyə sədrinə müraciətdən söhbət gedir? Demişdim axı, yazı yazmaq mənimçün müqəddəs bir ayinin icrası qədər təntənəli mərasimdir. Bax belə yerdə deyiblər, yükü ağır olanın rəddi də dərin olar.\n– İşi-gücü olan adam kimi evdə qalmağa öyrəşə bilirsinizmi?\n– Çox çətin. Gündə azı 5 kilometr məsafə qət etməyə öyrəşən adam üçün bunun nə demək olduğu məlum olsun gərək. Onun yerini “Əyilməz qadın”ı, “Son möhlət”i və Sulakaurinin hekayələrini təkrar oxumaqla doldurdum. Xeyli filmə baxdım. Yeni oxuduğum bircə Azad Yaşarın tərcüməsində Erik-Emmanuel Şmittin “Müsyö İbrahim və Quran çiçəkləri” əsəri oldu.\n– Koronavirus pandemiyasına qurban gedənlərin sayı günü-gündən artır. Bu, Tanrının son möhlətidir, yoxsa yeni dünya yaranır?\n– Anamın maraqlı sözü vardı, gözlənilməz bir hadisə baş verəndə təəccübünü: “O səfərə bu sağlıq böyük şeydi” fikri ilə ifadə edərdi. Dünya tarixində heç vaxt həyatı bunca, yəni koronavirus pandemiyası qədər iflic edən ikinci bir olay xatırlanmır. Bütün bəşəriyyəti sanki qoz qabığına soxublar, dünyamız bir ovuc içindəymiş kimi çox miskin, aciz, cılız və bapbalaca görünür. Adıbəlli virus ətrafında karantin elan olunan ərəfədə elə bir ajiotaj yaranmışdı ki, bəlkə də tək-tük adam tapardın Qiyamətin gəldiyini düşünməsin. Çin, İran, İtaliya, ardınca isə İspaniya qəziyyələri şəxsən məndə ölənlərin sayının tezliklə milyonları ötəcəyi qənaəti yaratmışdı. Bura onlarca fikirdən yalnız birini – dünya əhalisinin yarıbayarı azaldılması barədə dolaşan ehtımalı da əlavə etsək, bu gün həyatını itirənlərin sayı adamın dilinə istər-istəməz “buna da şükür” ifadəsini gətirir. Hələ o da koronavirusdan ölənlərdisə! “Feysbuk”dakı həyəcanlı paylaşımlarım axır ki, on beş gün əvvəl “Hər şeyə təzə səhifədən başlamaq! Abzasdan, böyük hərflə!” fikri ilə tamamlandı və birdəfəlik inandım ki, oxuduqlarımın əksəriyyəti mənasız təfərrüat imiş. Halbuki “Olub-qalan beş-üç qara saçım da bu on gündə ağardı” fikri martın sonundakı ruhi-psixoloji halımı tam dəqiqliyi ilə ortaya qoymuşdu. Allah eləyə, hər şey bununla bitə, necə deyərlər, təki yoğunu yorğanda olmaya!\n– Dünyanın hər yerində oxşar mənzərədir. Əzab çəkənlər, ölənlər və dua edib yalvaranlar. Yenə dar gündə hamı Allaha üz tutub…\n– Bu bəla bir həqiqəti də ortaya qoydu ki, insan ictimai varlıq olmazdan əvvəl bioloji varlıqdı, məqamı çatanda kimsə şahı ilə gədasına fərq qoya bilməz onun. Amma bu gün məxluq öz xaliqinə ona görə üz tutmayıb ki, O, adildi, bağışlayandı, günahı varsa, onu bağışlasın. Ona görə üz tutub ki, Allah bütün zamanlarda onun son istinadgah yeri olub. Halbuki bu gün çox az adam taparsan ki, bu dərdin Allahdan gələn bəla olduğuna inansın. İnsan yenə bu gümandadı ki, Allahdan böyük Məbud yoxdu, nə istəsə Ondan istəyə bilər.\n– Deyirlər, hətta havada çirklənmə də azalıb. Baş verənləri ilahi nizamın apardığı kosmik təmizləmə prosesi adlandırmaq olarmı?\n– Psixoz vəziyyətinə salınmış adam nəyə inanmır ki, buna da inanmasın? Amma buna daha çox fərziyyə kimi baxıram mən. Hadisələrin nə vaxt sona çatıb-çatmaması ilə bağlı günü bu gün də hansısa cəfəng ehtimallar səsləndirilirsə, məgər o demək deyil ki, bioloji silahdan tutmuş yaşlı insanların axırına çıxmaq qədər sərsəm, yaxud da dünyanın yenidən “format olunmasına” qədər az-çox ağlabatan postulatların hələ də gündəmdə olduğu bir zamanda bu, Allaha biət etməyənlərin hoqqasıdı?! Əks təqdirdə olmaya kimsəyə Allahın adından danışmaq səlahiyyəti də verilib? Qaldı sualın birinci hissəsinə, bu günlərdə maraqlı bir fikir də mənim rastıma çıxıb. Ekoloji təmizlənmə nəticəsində son otuz ildə Himalay dağları zirvəsinə qədər çox-çox uzaqlardan belə apaydın görünüb.\n– “Qiyamçı” Əlabbas bu romanı kölgədə qoyacaq bir əsərlə oxucuların hüzuruna çıxacağını söyləmişdi. “Qaraqovaq çölləri” həmin əsəri idimi?\n– Yox, həmin əsər deyil. Mən bundan sonra, əgər ömür vəfa etsə, yalnız bir roman yazacağam. Bununçün Allahdan ömür yox, yalnız möhlət istəmişəm. Bir çox dərdim var ki, mən onlardan indi-indi xilas oluram.\n– “Kaş elə belə bir şey olaydı, bu işə bütün aləm qarışaydı”… Müharibədən bəhs edən “Qaraqovaq çölləri” romanındandır bu iqtibas. Bir Azərbaycan yazıçısı kimi necə düşünürsünüz, belə vəziyyət müharibəyə başlamaq üçün əlverişli şərait yarada bilərmi?\n– Oqtay, əziz qardaşım, gerçəyi bilmək istəyirsənsə, sənin kimi söz xiridarı ilə ürək söhbəti etməyi həmişə arzulamışam, həmişə ürəyimdən keçib o. Bəlkə də bilmədən, bəlkə də qəsdən sarı simimə toxundun. Dəqiq olanı odu ki, toxundun. Əgər məsləhətdirsə, sualına atüstü bir cavabla kifayətlənib, ədəbiyyat söhbətini eycahan bir vaxta saxlayaq. Bir qotur virus nəmənə şey oldu ki, ondan da ələk kimi istifadə edək. Başımıza işmi qəhətdi?\nSualına cavabım isə: bəli, Azərbaycan daha bir tarixi girəvəni əldən buraxdı!\n– Bu bəla dünyanı yaxşılığa dəyişə biləcəkmi?\n– Bədbinlik kimi çıxmasın, tərslikdən səsləndirilən müddəaların heç biri ümid vermir ki, deyəsən yaxşı nəsə olacaq. Dəqiqini Göydəki Kişi bilər.\nKoronavirus Kəlbəcərdən vurub Xankəndindən çıxdı…- Biz 26 ildə bunu bacarmadıq…\nAzərbaycanda tədrisin dayandırılması müddəti uzadıldı – RƏSMİ


20 Dekabr 2021 - Bazar ertəsi 17:21 1694 nəfər oxuyub\nCəmiyyəti narahat edən bütün məsələlərin müzakirəsinə siyasi partiyalar da cəlb olunmalıdır\n“Turizmlə bağlı problemlər xeyli müddətdir, həm ictimaiyyət arasında, həm də mediada haqlı olaraq çox dartışılır.\nCəmiyyətin ən müxtəlif təbəqələri tərəfindən gündəmə gətirilən problemlər isə hər dəfə qulaqardına vurulur”.\nBunu Azərbaycan Yüksəliş Partiyası Başqanının müavini Ehtiram İlham deyib.\nOnun fikrincə, bu, ölkədə turizmin inkişafına və deməli, nəticə etibarilə ölkə iqtisadiyyatına böyük zərbələr vurur.\n“Qiymətlərin çox baha, necə deyərlər, "ceyran belində" olması, turizmin qarşısında duran ən başlıca maneədir. Bu əngəllərin ən böyüyü isə AZAL-ın qiymət siyasətidir ki, onillərdir, onun xidmətindən istifadə etmək məcburiyyətində qalan hər kəsi, həm bizim vətəndaşları, həm də ölkəmizə təşrif buyuran xarici turistləri təngə gətirib. Belə olan təqdirdə ölkədə turizmin hansı inkişafından söhbət gedə bilər. Təsadüfi deyil ki, başqa ölkələrə getmək istəyən insanlarımız AZAL-ın inhisarında olan qiymət “soyqırımından" canlarını qurtarmaq üçün qonşu Gürcüstanın Tbilisi və hətta əyalət şəhəri olan Kutaisidən ən ucuz qiymətə uçmağa üstünlük verirlər. Bu, çox acınacaqlı və utancverici olsa da, AZAL rəhbərinin umurunda deyil. Ölkəmizdə turizm sektorunun problemləri tək bu dövlət qurumunun fəaliyyətinin nəticəsi ilə bitmir. Neçə illərdir, Azərbaycan Turizm və Menecment Universiteti fəaliyyət göstərsə də, bu gün popular turizm obyektləri işə qəbul vaxtı çox baha qiymətə, məsələn, Türkiyədən mütəxəssis dəvət edib, onlara üstünlük verir. Bizim işləmək istəyən gənc mütəxəssislərə isə sözləri bu olur ki, zəngin iş təcrübəsinə malik deyillər. Yeni məzun olmuş gənc azərbaycanlıya harda iş veriblər ki, iş təcrübəsinə də malik olsun?!” – deyə o əlavə edib.\nEhtiram İlham bildirib ki, daxili turizm sektoru da bərbad vəziyyətdədir: “Sanki bir-birinə zəncirvari şəkildə bağlı olan qiymət mexanizmi ölkə daxilindəki otel və digər turizm məkanlarını da öz ağuşuna alıb. Qəbələdə, Şəkidə və başqa bölgələrdəki turizm müəssisələrinə bir dəfə üz tutan bir daha yaxın gəlmək istəmir. Çünki orda xərclənən pul, qonşu Gürcüstanda və ya Türkiyədə daha lüks və rahat yerlərdə istirahətə gedən paradan daha baha başa gəlir. Təsəvvür edin ki, qarşıdan gələn Yeni ili Qəbələnin bir otelində qarşılamaq istəyən 2 nəfərlik ailə, 1 gecə üçün 1266 manat ödəməlidir. Rəzalət deyilmi?\nCəmiyyətin kəskin etirazına səbəb olan bu cür neqativ hallar son vaxtlar parlamentdə də dilə gətirilməyə başlanıb. Amma çox yaxşı olardı ki, ictimaiyyət təmsilçiləri olaraq siyasi partiyaların təmsilçiləri də turizm haqqında qanunun müzakirəsinə dəvət edilsin. Bu, cəmiyyətin haqlı narazılığının parlament tribunasından səslənməsinə, hamını narahat edən etirazların dilə gətirilib, faydalı təkliflərin qanunda öz əksini tapmasına gətirib çıxarardı. Cəmiyyətin geniş spektrinin rəyinin nəzərə alınmadığı müzakirələr isə mahiyyət etibarilə nəticəsiz qala bilər”.\nİnsanlarımızın, xaricə, başqa, ölkələrdən, uçması, acınacaqlıdır, –, Ehtiram, İlham,


Ölkədə əlillərə ayrılan müavinət artırılacaq\n16 Noyabr 2016 - 16:10\nÖlkədə əlillərə ayrılanmüavinət artırılacaq\nAzərbaycanda əlillərə ayrılan 55 manat məbləğində sosial müavinət artırıla bilər. Modern.az-ın xəbərinə görə, bunu Milli Məclisin Əmək və sosial siyasət komitəsinin sədri Hadı Rəcəbli komitə iclasında deyib.\nDeputat Aytən Mustafayeva əlillərə ayrılan 55 manat vəsaitin təyinatının nədən ibarət olmasının açıqlanmasını istəyərək və bu vəsaitin 2017-ci ildə büdcə xərcləri müzakirə olunan zaman artırılması təklifi ilə çıxış edib.\nKomitə sədri Hadı Rəcəbli deputatın təklifini dəstəkləyib və bildirib ki, gələn ilin büdcəsində sosial müdafiə məqsədli xərclər müəyyənləşdirilərkən inflyasiya nəzərə alınıb: “Bu baxımdan sosial müdafiə xərclərinin artırılması nəzərdə tutulub ki, əlillərlə bağlı məsələ də onun içərisində var”.\nH. Rəcəbli qeyd edib ki, gələn ilin büdcəsində ehtiyac meyarı builki kimi saxlanacaq, amma yaşayış minimumu artırılacaq.\nDeputatların əlillərlə bağlı təklifini Elmira Axundova da dəstəkləyib.


8 Aprel 2021 13:27\nErmənistan mətbuatı həmişə olduğu kimi, arzu olunanı reallıq kimi təqdim etmək əzmindədir. Sayı barmaqla sayıla biləcək qədər olan Ermənistan KİV-ləri vaxtaşırı dünyanın bu və ya digər ölkəsində hansısa kəndin, qəsəbənin və ya şəhərin bələdiyyə rəhbərinin artıq İrəvanda da unutmağa başladıqları qondarma “Dağlıq Qarabağ” qurumunu tanıması haqqında bəyanatları bir-birindən köçürərək tirajlamaqla erməni cəmiyyətində xoşbəxtlik abı-havası yaratmağa çalışırlar. Bu kimi saxta və mənasız xəbərlər erməni jurnalistləri ilə yanaşı beynəlxalq siyasətdən o qədər də baş çıxarmayan oxucularda da onların “Artsax” yanğısına su səpmək effekti yaşadır. Bu məsələdə fransızlar xüsusi fəallıq göstərərək erməni qardaşlarının (və ya Makronun təbirincə desək, “balaca bacılarının”) yarasına məlhəm çəkməyə, növbəti dəfə erməniləri miflərə və əfsanələrə uyaraq bir anlıq da olsa özlərini xoşbəxt hiss etməyə sövq edirlər. Keçən həftə erməni lobbisinin Ermənistana ezam etdiyi Avropa Parlamenti üzvləri Natali Uazo və Fransua Havier Belami də Ermənistanda rəsmi şəxslərlə və katolikosla görüşərək erməni mətbuatının qəhrəmanına çevriliblər. Fransada müxtəlif yerli icma rəhbərlərinin, bəzi hallarda isə hətta parlament üzvləri və icra strukturlarını təmsil edən məsuliyyətsiz siyasətçilərin erməni diasporunu məmnun etmək xatirinə səsləndirdiyi bəyanatlar və yazdıqları məktublar xüsusi canfəşanlıqla yerli erməni mətbuatının baş mövzusuna çevrilir.\nBu günlərdə erməni mətbuatının tilovuna əməlli-başlı “iri balıq” düşüb. Fransa Respublikası Parlamentinin yuxarı palatasında – Senatda respublikaçılar fraksiyasının rəhbəri olan Bruno Retayo özünü “Artsax Respublikası Milli Məclisinin sədri” adlandıran Artur Tovmasyan adlı bir şəxsə məktub göndərib. Cəmi 3 cümlədən ibarət olan məktubunda Bruno Senatın qəbul etdiyi qətnamənin “…dəhşətli sınaqlar və faciələrlə üzləşmiş erməni cəmiyyətində ümid yaratmasından məmnun olduğunu” bildirib. Senator Retayo ermənilərə bu qətnamədən doğan “ümidlərin tezliklə həyata keçməsini, Artsaxın azad və təhlükəsiz şəraitdə öz gələcəyini qura bilməsini” arzulayıb. Sonuncu cümləsində isə ermənilərin dəvətini məmnuniyyətlə qəbul etdiyini və mövcud vəziyyətin imkan verəcəyi halda “Artsaxı və artsaxlıları kəşf etmək üçün” qonaq gələcəyini vəd edib.\nMaraqlıdır ki, Senatda fraksiya rəhbəri olan bu şəxs qondarma rejimlə bağlı qəbul olunmuş qətnamənin heç bir hüquqi əhəmiyyətə malik olmayan kağız parçası olduğunu bildiyi halda erməni xalqına onu əhəmiyyətli bir sənəd kimi sırımağa cəhd edir. Bu məsələnin hüquqi-nəzəri və mənəvi tərəfləridir. Sözügedən qətnamənin qəbul edilməsinin praktiki tərəfi isə erməniləri aldatmaq, sülh və barışa səsləmək əvəzinə yalançı ümidlər verməklə onları növbəti faciəyə gətirib çıxaracaq qisasçılığa sövq etməsidir. Bunu başa düşmək isə ilk növbədə ermənilərin özünə hava-su kimi lazımdır.\nMəsələ ondadır ki, Fransa Senatının məlum qətnaməsinin erməni separatçılarına verdiyi ümidlərin doğrulmayacağı hamıya, o cümlədən Azərbaycan ərazisində özlərini marginallaşdırmış Qarabağ ermənilərinə və hətta onların separatçılığını dəstəkləyən senatorun özünə də gün kimi aydındır. Belə olan halda dünya tarixinin ən keşməkeşli hadisələrini yaşamış və ən ziddiyyətli siyasi qarşıdumalardan sağ çıxmağı bacarmış Avropanın aparıcı ölkələrindən biri olan Fransanın senatorunu ermənilərə yalan vədlər və ümidlər verməyə vadar edən nədir? Görünür ki, Bruno Retayo kimi bəzi Fransa siyasətçiləri yalan vədlər və ümidlər verməklə həm Fransa ermənilərinin xətrini xoş etmək və eyni zamanda onların maliyyə yadımından faydalanmaq məqsədindən vaz keçə bilmirlər.\nRetayo ola bilər ki, növbəti seçkilərdən sonra ermənilərə təskinlik vermək iqtidarında olmayacaq. Onun kimi məsuliyyətsiz siyasətçilərin verdiyi saxta ümidlərə uyan ermənilər isə əvvəl-axır xəyal qırıqlığına məhkumdur. Hər dəfə xəyal qırıqlığına uğrayanda isə əvvəldən hazırlanmış ssenarilər üzrə “genosid” spekulayasiyaları işə düşür və bədbəxt ermənilərin “ekzistensial təhlükə” şüvəni bütün dünyanı bürüyür.\nErmənilərin o qədər də uzun olmayan siyasi tarixlərində özlərinə dövlət yaratmaq cəhdləri dəfələrlə boşa çıxıb. Dəfələrlə baş vermiş uğursuzluq residivi onlar üçün artıq “keçilmiş dərs” olsa da görünür ki, ermənilər hələ də bu dərsi yaxşı qavramayıblar. Hələ də ermənilər başa düşməyiblər ki, bütün dünyanı zinhara gətirmiş “erməni məsələsi” uydurma tarix əsasında yaradılmış əfsanələr və miflər hesabına həll oluna bilməz. Dəfələrlə başı daşa dəymiş ermənilər artıq özlərinin uydurduğu “tarixi qədimliyə və\nmöhtəşəmliyə”, “erməni müstəsnalığına” özlərindən başqa heç kimin inanmadığını anlamalı və özlərinə dövlət qurmağın yalnız de-yure mövcud olduqları zaman və məkan çərçivələrində mümkünlüyünü qəbul etməlidirlər. Çağdaş dünyamızda uğurlu dövlət quruculuğunun örnəkləri kifayət qədər çoxdur. Nəhayət, ermənilər də özlərinin çoxəsrlik dövlət yaratmaq arzusuna çatmaq üçün bütün xalqların tarixi təcrübəsindən doğan “yaxın qonşu uzaq qohumdan irəlidir” məntiqini qavramalı və ilk növbədə bölgə dövlətləri ilə yaxın qonşuluq və səmimi əməkdaşlıq yollarını aramalıdırlar. Əks təqdirdə onların özlərinə milli dövlət yaratmaq arzuları elə arzu olaraq da qalmağa məhkumdur.\n15 May 13:22\n15 May 11:34\n15 May 00:02


Sabahdan qar yağacaq XƏBƏRDARLIQ | Sia.az\nSabahdan qar yağacaq XƏBƏRDARLIQ Cəmiyyət - 30.11.2016 15:42 - Oxunma sayı: 2653\nDekabrın 1-də Bakıda və Abşeron yarımadasında buludlu hava şəraitinin üstünlük təşkil edəcəyi, arabir yağış yağacağı gözlənilir. Arabir güclənən şimal-qərb küləyi əsəcək, günün ikinci yarısında şimal-şərq küləyi ilə əvəz olunacaq. Ekologiya və Təbii Sərvətlər Nazirliyinin Milli Hidrometeorologiya Departamentindən SİA-ya verilən xəbərə görə, havanın temperaturu Abşeron yarımadasında gecə 3-5, gündüz 8-11, Bakıda gecə 3-5, gündüz 9-11 dərəcə isti olacaq. Atmosfer təzyiqi norma daxilində 760 mm civə sütunu, nisbi rütubət 80-90 faiz təşkil edəcək.\nSabah Azərbaycanın rayonlarında arabir yağış, dağlıq və dağətəyi rayonlarda sulu qar, qar yağacağı, ayrı-ayrı yerlərdə intensiv olacağı, gündüz bəzi rayonlarda yağıntıda fasilə olacaq gözlənilir. Bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək.\nMəlumat üçün nəzərinizə çatdıraq ki, dekabrın 1-dən 3-ü gündüzədək ölkə ərazisində hava şəraitinin qeyri-sabit keçəcəyi, arabir yağış, dağlıq və dağətəyi rayonlarda sulu qar, qar yağacağı , ayrı-ayrı yerlərdə intensiv olacağı gözlənilir. Qərb küləyi əsəcək, ayrı-ayrı yerlərdə arabir güclənəcək. Havanın temperaturu ötən günlərlə müqayisədə 3-5 dərəcə aşağı enəcək.


ŞUŞA BƏYANNAMƏSİ İKİ QARDAŞ ÖLKƏNİ BİR-BİRİNƏ DAHA SIX TELLƏRLƏ BAĞLADI – Gəncə Dövlət Universiteti\nŞUŞA BƏYANNAMƏSİ İKİ QARDAŞ ÖLKƏNİ BİR-BİRİNƏ DAHA SIX TELLƏRLƏ BAĞLADI\nMəlum olduğu kimi iyunun 15-də Azərbaycan Respublikası ilə Türkiyə raspublikası arasında müttəfiqlik münasibətləri haqqında Şuşa Bəyannaməsi imzalanmışdır. Ölkələr arasında münasibətlərin gələcəyini müəyyən edən bu Bəyannamə söz yox ki, iki ölkə arasında əlaqələri ən yüksək səviyyəyə qaldırmaqla yanaşı, həm də yeni iş birliyinə təminat yaratmışdır ki, bu da Azərbaycan ilə Türkiyənin əməkdaşlıq əlaqələrinin unikal müttəfiqlik nümunəsi kimi dəyərləndirilməlidir.\nQeyd edək ki, imzalanmış Bəyannamə tarixə əsaslanır. Bəyannamədə xalqlarımızın böyük liderləri, öndərləri Mustafa Kamal Atatürkün və Heydər Əliyevin kəlamları öz əksini tapıb. XX əsrin əvvəllərində Mustafa Kamal Atatürk demişdir ki, “Azərbaycanın sevinci sevincimiz, kədəri kədərimizdir”. XX əsrin sonlarında isə Ulu Öndər Heydər Əliyev demişdir ki, “Türkiyə və Azərbaycan bir millət, iki dövlətdir”. XXI əsrdə azad edilmiş Şuşada müttəfiqlik Bəyannaməsinin imzalanması bu cür yanaşma və fəlsəfənin əbədiləşdirilməsinin təcəssümüdür.\nBu Bəyannamə həm də strateji əhəmiyyət kəsb edən bütün əməkdaşlıq istiqamətlərini əhatə edir. Bəyannamədə bir çox önəmli məsələlər- beynəlxalq müstəvidə birgə əməkdaşlıq, siyasi münasibətlər, iqtisadi-ticarət əlaqələri, mədəniyyət, təhsil, idman, gənclər siyasət kimi məsələlər öz əksini tapmışdır. Burada həmçinin enerji təhlükəsizliyi, Cənub Qaz Dəhlizinin Türkiyə, Azərbaycan və Avropa üçün önəmi göstərilir.\nƏn vacib məsələ olan hərbi tərəfdaşlıq – o cümlədən müdafiə sahəsində əməkdaşlıq və qarşılıqlı hərbi yardım məsələləri öz əksini tapmışdır ki, bu da tarixi nailiyyətdir. Bu, bir daha göstərir ki, biz bundan sonra da hər zaman bir yerdə olacağıq. Bundan sonra da bir-birimizin təhlükəsizliyini təmin edəcəyik. Necə ki, bu günə qədər Türkiyə və Azərbaycan bütün məsələlərdə bir yerdədir, bundan sonra da bu, belə olacaq.\nQeyd edək ki, geosiyasi əhəmiyyətə malik olan birgə nəqliyyat layihələri Bəyannamədə Zəngəzur dəhlizinin açılması ilə bağlı çox açıq ifadələr öz əksini tapmışdır ki, bu da İkinci Qarabağ savaşından sonra yaranmış yeni geosiyasi vəziyyətin nəticəsidir. Bu gün biz Türkiyə ilə Azərbaycanı dəmiryolu və avtomobil yolu ilə birləşdirəcək Zəngəzur dəhlizi haqqında nəinki danışırıq, biz əməli, praktiki işlərlə bu dəhlizi yaradırıq. Müttəfiqlik haqqında imzalanmış birgə Bəyannamədə bu məsələnin əks olunması böyük məna daşıyır.\nTərəfdaşlığın əhəmiyyətini və ölkələrin qüdrətini artıran hərbi sənaye sahəsindəki əməkdaşlıq da önəmli yer tutur. İkinci Qarabağ müharibəsində pilotsuz uçuş aparatları böyük rol oynamışdır. Müdafiə sənayesi sahəsində əlaqələrin inkişafı ölkələrin hərbi qüdrətini artıracaqdır. Azərbaycan bu prosesdə istehsal mərkəzi kimi inkişaf edəcəkdir.\nSöz yox ki, Şuşa Bəyannaməsi Azərbaycan ilə Türkiyənin qardaşlığını bütün dünyaya bildirən bir mesajdır. Qədim şəhərimiz olan Şuşadan verilən açıqlamalar bütün dünyaya səs salacaq, bunun böyük əks-sədası olacaq. Bu səfərin tarixi əhəmiyyəti bundan sonra uzun illər ərzində dillərdə olacaqdır. Şuşada dalğalanan Azərbaycan və Türkiyə bayraqları ölkələrimizin birliyini nümayiş etdirir.Türkiyənin dəstəyinə əmin olan Azərbaycan İkinci Qarabağ müharibəsi başlanan gündən, ilk saatlardan Türkiyə Prezidenti Azərbaycana birmənalı, dəqiq və açıq dəstək ifadə etdi. Müharibənin ilk saatlarından Türkiyə Prezidenti bildirdi ki, Azərbaycan tək deyil. Bu həm bizi ruhlandırdı, eyni zamanda, müdaxilə etmək fikrində olan bütün qüvvələri, dairələri dayandırdı.\nMərasimdə Azərbaycanla Türkiyə arasında diplomatik münasibətlərin yeni səviyyəyə ucaldığı qeyd edilmişdir. Bildirilmişdir ki, Şuşa şəhərində qardaş Türkiyənin baş konsulluğunun açılmasına dair qəbul olunmuş qərar iki ölkə arasında münasibətləri dərinləşdirməklə yanaşı, Türkiyənin işğaldan azad olunmuş ərazilərdə aparılacaq bərpa-quruculuq işlərində oynayacağı roldan xəbər verir.\nHazırda işğaldan azad olunmuş ərazilərin bərpası prosesi sürətlə həyata keçirilir. Vətən müharibəsində olduğu kimi, işğaldan azad olunmuş ərazilərdə aparılan yenidənqurma işlərində də Azərbaycan ilə Türkiyə arasında sıx əməkdaşlıq mövcuddur. Beynəlxalq əhəmiyyət kəsb edən layihələr, Azərbaycanın Cənubi Zəngəzur dəhlizi böyük geosiyasi və iqtisadi əhəmiyyətə malikdir. Bu layihənin həyata keçirilməsi ilə Şərqdən Qərbə hər kəsin istifadə edə biləcəyi yeni bir ortaq iqtisadi dəhliz açılacaqdır.\nGəncə Dövlət Universitetinin 2020/2021-ci tədris ili üçün məzun olacaq buraxılış kurs tələbələrinin nəzərinə\t“NİZAMİ GƏNCƏVİ” ADLI BEYNƏLXALQ ONLAYN KONFRANS KEÇİRİLMİŞDİR


Futbolda yeni inqilab - robot hakimlər\nVAR olan yerdə - minlərlə adam işsiz qala bilər\n22:42 26.08.2019 (Yenilənib 22:24 26.08.2019)\nFİFA nəzdində yaradılmış qrup yeni texnologiyanın futbola gətirilməsi üzərində araşdırma aparır\nBAKI, 26 avqust — Sputnik. FİFA rəhbərliyi gələcəkdə yan xətt hakimlərinin əvəzinə robotlardan istifadə etmək barədə düşünür.\nSputnik Azərbaycan xəbər verir ki, bu haqda Britaniyanın "Mirror" nəşri məlumat yayıb. Baş hakimin köməkçiləri tarixə qovuşa bilər. FİFA nəzdində yaradılmış qrup yeni texnologiyanın futbola gətirilməsi üzərində araşdırma aparır. Əgər "VAR" sisteminin araşdırması sübuta yetirsə ki, robotlar yan hakimi əvəzləyəcəyi təqdirdə daha dəqiq qərar verir, bu iş baş tutacaq. Bunun dəqiq nə vaxt həyata keçəcəyi haqda isə məlumat verilmir. FİFA prezidenti Canni İnfantino da yeni texnologiyanın futbolda tətbiqinin əleyhinə deyil.\nQeyd edək ki, son illər futbolda müasir texnologiyaların tətbiqi genişlənməyə başlayır. İlk belə addım qolun qapı xəttini keçib-keçmədiyini müəyyənləşdirən kompüter funksiyası olub. 2018-ci ildən başlayaraq isə "VAR" sistemi tətbiq olunub. Bunun sayəsində hakimlər epizodlara təkrar baxa və bundan sonra qərar çıxara bilərlər.\nhakim, robot, futbol


Yarım illik həsrət "Qəbələ" ilə oyunda bitəcək\n19:27 18 Noyabr 2016\nAvropa Liqasının qrup mərhələsində "Qəbələ"nin rəqiblərindən olan "Maynts"ın iki futbolçusu sıraya dönüb.\nMilli.Az apasport.az-a istinadən xəbər verir ki, söhbət Fabian Fray və Denni Latzadan gedir.\nİsveçrəli yarımmüdafiəçi Fray bir müddət idi ki, zədədən əziyyət çəkirdi. Onun sıraya dönməsi baş məşqçi Martin Şmidti sevindirib. Frayın Bundesliqanın növbəti turu çərçivəsində "Frayburq"la matçda iştirak edəcəyi gözlənilir. Bununla belə, Şmidt riskə getməyərək, onu dərhal meydana buraxmaya da bilər. Lakin 27 yaşlı futbolçu dekabrın 8-də "Qəbələ" ilə görüşdə forma geyinə biləcək.\nDayaq yarımmüdafiəçisi Denni Latza da zədəsini sağaldaraq, yarım illik fasilədən sonra komanda ilə məşqlərə başlayıb. Bununla bağlı danışan Şmidt Latzanın qayıdışına da sevindiyini bildirib: "Təmkinli olmalıyıq. Denni uzun fasilədən sonra sıraya dönüb. Onu birdən-birə meydana buraxa bilmərəm".\nBaş məşqçi əlavə edib ki, Latza dekabrın əvvəlinə qədər əvvəlki formasını tam bərpa edə biləcək. Bu isə o deməkdi ki, ötən ildən "Maynts"ın formasını geyinən yarımmüdafiəçi "Qəbələ" ilə matça tam hazır olacaq.\nYarım illik həsrət Qəbələ oyunda bitəcək


Ağsu rayonunda koronavirusla mübarizə məqsədilə əhalinin maarifləndirilməsi və dezinfeksiya tədbirlərinin aparılmasına diqqət artırılıb » Xeberci.info\nÇap et 56\nXeberci.info xəbər verir ki, Ağsu rayonunda koronavirus (COVID-19) pandemiyasına qarşı mübarizə məqsədilə əhalinin maarifləndirilməsi və dezinfeksiya tədbirlərinin aparılmasına diqqət artırılıb.\nRayon icra hakimiyyətinin başçısı Vahid Tağıyev yaradılmış mobil qrupların üzvləri ilə görüşərək əhalinin maarifləndirilməsi məqsədilə onlara tövsiyə və tapşırıqlarını verib. Mobil qruplarla yanaşı, RİH başçısı rayon Polis Şöbəsinin rəhbərliyi ilə birlikdə Ağsu şəhərinin küçə və meydanlarında, ticarət obyektlərində, ərzaq mağazalarında, apteklərdə fərdi görüşlər keçirib, sahibkarlarla, satıcı və alıcılarla karantin rejiminin qaydalarına riayət edilməsinə dair söhbətlər aparmaqla müvafiq tövsiyələr veriblər.\nEyni zamanda, zəruri ehtiyac olmadan küçələrə çıxan sakinlərə karantin rejiminin tələblərinə ciddi şəkildə riayət etmələri izah olunub, onlarla profilaktik söhbətlər aparılıb, evdə qalmaq, küçəyə çıxmamaq tövsiyə edilib. Rayon rəhbərliyi sakinləri dünyanı bürüyən koronavirus pandemiyasına qarşı mübarizədə həmrəylik nümayiş etdirməyə, karantin rejiminin qaydalarına düzgün riayət etməyə çağırıb. Vətəndaşlarla maarifləndirici söhbətlər aparılmaqla yanaşı, onlara tibbi spirt və maskalar paylanılıb.\nKoronavirus infeksiyası ilə mübarizə məqsədilə maarifləndirici tədbirlər rayonunun bütün yaşayış məntəqələrində aparılır. Sakinlərə şəxsi gigiyena qaydalarına əməl etmək, özünütəcrid tədbirlərinə uyğun davranmaq, yalnız ciddi ehtiyac yarandıqda evdən çıxmaq, digər şəxslərlə minimum ünsiyyətdə olmaq tapşırılır.\nRayonda koronavirus infeksiyasına yoluxma hallarının vaxtında qarşısının alınması məqsədilə görülmüş çoxsaylı tədbirlərin davamı olaraq rayon Gigiyena və Epidemiologiya Mərkəzinin mütəxəssisləri tərəfindən 02.04.2020-ci il tarixdə təkrarən 2 küçədə, 18 çoxmənzilli ictimai yaşayış binasında, 62 qeyri-yaşayış binasında, 59 ticarət obyektində və 17 sərnişindaşıma xidməti göstərən avtonəqliyyat vasitəsində dezinfeksiya işləri aparılıb.\nKarantin rejiminə əməl edilməsi məqsədilə rayon Polis Şöbəsinin əməkdaşları tərəfindən gün ərzində aparılan reydlər nəticəsində 15 nəfər rayon sakini karantin rejiminin tələblərini pozduqlarına görə cərimə edilib.\nBütün bunlarla yanaşı, infeksiyanın yayılmasının qarşısının alınması tədbirləri çərçivəsində evdən çıxmaları mədudlaşdırılmış daha bir qrup tənha, yaşlı, maddi imkansız rayon sakinlərinə ərzaq yardımları verilib.\nAğsu rayonu ərazisində Nazirlər Kabineti yanında Operativ Qərargahın tələb və tövsiyələrinə uyğun olaraq qabaqlayıcı tədbirlər davam etdirilir\nKoronavirus infeksiyasının (COVİD-19) yayılmasının qarşısının alınması istiqamətində aparılan tədbirlər Ağsu rayonu ərazisində də geniş vüsət alıb\nAğsu rayonunda koronavirus təhlükəsinə qarşı geniş miqyaslı işlər aparılır


Qubada yol qəzasında ölənlərin kimliyi müəyyənləşi » Butov.az\nTarix : 10-01-2019, 12:48\nQubada yol qəzasında ölənlərin kimliyi müəyyənləşi\nQubada ağır yol qəzasında ölənlərin kimliyi müəyyənləşib.\nButov.az AZƏRTAC-a istinadən xəbər verir ki, hadisə nəticəsində Quba rayonunun Barlı kənd sakini, 2002-ci il təvəllüdlü Abbasov Zakir Eldəniz oğlu, Xaçmaz rayonunun Arzu qəsəbəsinin sakini, 2003-cü il təvəllüdlü Qasımov Coşqun Kamil oğlu və Xaçmaz rayonunun Padar kənd sakini, 1986-cı il təvəllüdlü Tanrıverdiyev Nahid Teymur oğlu həlak olublar.\nXatırladaq ki, yanvarın 10-u səhər saatlarında Quba-Xaçmaz yolunda ağır yol qəzası baş verib. Quba-Xaçmaz yolunun Zərdabi qəsəbəsindən keçən hissəsində “Ford” markalı yük avtomobili “VAZ 21010” markalı minik avtomobili ilə toqquşub. Qəza nəticəsində minik avtomobilində olan 2 nəfər hadisə yerində ölüb. Bir nəfər isə xəstəxanaya aparılarkən yolda dünyasını dəyişib.\nNaxçıvanda baş verən ağır yol qəzası nəticəsində 4 nəfər ölüb


Qafqaz İslam Ordusu - 95 mövzusunda yazı müsabiqəsinin yekunlarına həsr olunan tədbir keçirilib » davam.az - BÜTÖV AZƏRBAYCAN ADINA!\nQafqaz İslam Ordusu - 95 mövzusunda yazı müsabiqəsinin yekunlarına həsr olunan tədbir keçirilib\n14.09.2013 [14:47] - Gündəm, Mədəniyyət\n“Azərbaycan Xalq Cümhuriyyəti: tarixi reallıqlar və şəxsiyyətlər media müstəvisində” layihəsi çərçivəsində “Qafqaz İslam Ordusu - 95” mövzusunda KİV təmsilçiləri arasında yazı müsabiqəsinin yekunlarına həsr olunan tədbir keçirilib.\nAzərbaycanlıların və digər Türkdilli Xalqların Əməkdaşlıq Mərkəzi (ATXƏM) ilə Mətbuat Şurasının birgə reallaşdırdığı mərasimdə Qafqaz İslam Ordusunun tərkibində Azərbaycanın işğaldan azad olunmasında iştirak etmiş türkiyəli hərbçilərin övladları da iştirak edib.\nTədbirdə Qafqaz İslam Ordusunun komandiri Nuru paşaya Bakıda abidə ucaldılması, ona Azərbaycanın Milli Qəhrəmanı adının verilməsi, paytaxt küçələrindən birinin Nuru paşa küçəsi adlandırılması barədə təkliflər irəli sürülüb.\nMətbuat Şurasının sədri Əflatun Amaşov, xalq şairi Nəriman Həsənzadə, “Azər-Türk” Qadınlar Birliyinin sədri Tənzilə Rüstəmxanlı, Azərbaycanın Ağdaş rayonundan olan, sonradan Türkiyəyə köçən Qafqaz İslam Ordusunun əsgəri Hüseyn əfəndinin oğlu İhsan Özköseli, əslən Göyçə mahalından olan, İstanbuldakı Türkiyə-Azərbaycan Dərnəyinin Ağsaqqallar Şurasının rəhbəri Abbas Gökçə, adıçəkilən qurumun sədri Səfər Qaraqoyunlu, ATXƏM-in sədri İlham İsmayılov, Milli Məclisin deputatı Qənirə Paşayeva, tarixçi-alim Anar İsgəndərli və digərləri mövzu ətrafında çıxışlar ediblər.\nT. Rüstəmxanlı tədbir iştirakçıları adından dövlət başçısı İlham Əliyevə müraciət edilməsinin zəruriliyini vurğulayıb.\nMərasimdə xalq şairi Nəriman Həsənzadənin “Nuru paşa” poemasından nümunələr səsləndirilib.\nSonda müsabiqədə fərqlənənlərə mükafatlar təqdim edilib.\nMüsabiqə qalibləri arasında APA-nın iki əməkdaşı da var.


İstirahət günlərində səyahətə çıxanlar üçün hava proqnozu | Mediainfo.az\nQarşıdan gələn istirahət günlərində havaların qeyri-sabit keçəcəyi gözlənilir.\nBöyük və Kiçik Qafqaza səyahət edən insanların nəzərinə çatdırırıq ki, bu bölgədə gündüz əsasən yağmursuz hava şəraiti müşahidə olunsa da, səhər və axşam saatlarında qısamüddətli yağış yağacağı gözlənilir. Havanın temperaturu dağətəyi rayonlarda 18-23, dağlıq rayonlarda 9-14 dərəcə isti təşkil edəcək.\nLənkəran-Astara bölgəsinə üz tutanları arabir yağışlı hava şəraiti gözləyir. Şərq küləyi əsəcək. Havanın maksimal temperaturu 20-25, dağlıq rayonlarda 11-16 dərəcə isti təşkil edəcək.\nAran rayonlarında əsasən yağmursuz hava şəraiti müşahidə olunsa da, oktyabrın 07-si gündüz qısamüddətli yağış yağacağı ehtimalı var. Şərq küləyi üstünlük təşkil edəcək. Havanın maksimal temperaturu 18-23 dərəcə isti təşkil edəcək.\nNaxçıvan MR-da hava şəraitinin əsasən yağmursuz keçəcəyi gözlənilir. Şərq küləyi əsəcək. Havanın maksimal temperaturu 22-27 dərəcə isti təşkil edəcək.\nPaytaxt qonaqlarının nəzərinə çatdırırıq ki,okytabrın 06-sı gündüz, 07-si gün ərzində havanın əsasən yağmursuz keçəcəyi gözlənilir. Mülayim cənub-şərq küləyi əsəcək. Havanın maksimal temperaturu 19-21 dərəcə isti təşkil edəcək.


Yerində olmayan nazir... - Qarayevin sirk davası... » Teref.az\nNazir Əbülfəs Qarayevin rəhbərlik etdiyi qurumun fəaliyyətinə ötən ilin aprel ayında verilən qiymətlə nazirliyin tabeliyində olan turizm sektoru ondan alındı. Beləliklə bu sahəyə artıq Dövlət Turizm Agentliyi nəzarət edir. Uzun illər Mədəniyyət və Turizm Nazirliyi adı altında fəaliyyət göstərən qurum isə hər iki sahədə olan çatışmazlıqlarla yadda qaldı. Hazırda Əbülfəs Qarayev təkcə ölkənin mədəniyyət sahəsinə cavabdehlik daşıyır. Amma necə?\nNazir “ASAN Radio”nun “QəbuldASAN” proqramında Azərbaycanda bəzi kitabxanaların bağlanacağını deyib. Bunu Azərbaycanda Mərkəzləşdirilmiş Kitabxana Sisteminə keçidlə əlaqələndirib. “Sistemə keçid, ümumilikdə, kitabxanaların bağlanması demək deyil. Burada kitabxana işinin təkmilləşdirilməsi əsas məqsədimizdir. Kitabxanalar bağlanmamışdan əvvəl orada çalışan əməkdaşların işlə təmin olunması da bizim diqqətimizdədir. İnsan faktoru nəzərə alınacaq. Söhbət kiminsə işdən azad olunmasından getmir. Biz artıq bu layihə ilə bağlı işlər aparırıq. İki ay ərzində layihə hökumətə təqdim olunmalıdır”,-deyə nazir bildirib.\nKitabxanaların bağlanmasından danışan nazir yeni sirk binasının inşa ediləcəyini də deyib. Əbülfəs Qarayev bildirib ki, sirkin hazırkı binası kifayət qədər məhdud bir ərazidə yerləşir:\n“Azərbaycanda yeni sirk binasının inşası haqqında düşünməyin vaxtı gəlib çatıb. Biz bununla bağlı layihələr hazırlayırıq.\nÜmumilikdə, yeni sirk binası inşa olunacaq. Köhnə sirkin binası isə əyləncə, şou və istirahət mərkəzi kimi fəaliyyət göstərəcək. Bu, yenilik olacaq”.\nMəlumdur ki, bu gün Azərbaycanda insanların kitaba marağı, mütaliəsi kifayət qədər zəifdir. Burada paytaxtın bir çox yerlərində kitabxanaların bağlanması da xüsusi rol oynayıb. Məsələn, Bakı şəhər Suraxanı rayonu Hövsan qəsəbəsində yalnız 1 kitabxana fəaliyyət göstərirdi. Doğrudur, onun da yalnız adı var idi, o da təmir edilmək əvəzinə 6-7 il əvvəl tamamilə ləğv olunub. Hazırda kitabxananın yerində çayxana fəaliyyət göstərir.\nBu, ancaq bir nümunədir və Mədəniyyət Nazirliyinin kitaba, kitabxanaya verdiyi dəyərin ən bariz göstəricisidir. Rayonların əksəriyyətində, xüsusilə də kəndlərdə kitabxanaların yalnız adı var. İndi də mədəniyyət naziri kitabxanaları bağlayıb, yeni sirk binası tikməklə mədəniyyəti yeni “töhfə vermək” istəyir. Bu da Əbülfəs Qarayevin adına yazılan daha bir “tarixi xidmət” olacaq. Əslində nazirin yeni sirk binası tikmək haqqında düşünməsi anlaşılandır. Turizm sahəsi nazirlikdən alınandan sonra Ə.Qarayevin “gəlirlərində” ciddi azalma baş verib. Azalan gəlirləri kompensasiya etmək üçün isə ən yaxşı çıxış yolu tikintidir. Hesablama Palatasının apardığı yoxlamalar zamanı Mədəniyyət və Turizm Nazirliyində aşkarlanan milyonlarla manat mənimsəməyə görə nazir də daxil olmaqla, hələlik heç kim cəzalandırılmayıb. Qeyd edək ki, Hesablama Palatasının Kollegiya iclasında mövcud qanunvericiliyin tələbinə uyğun olaraq 2014-2015-ci illər və 2016-cı ilin 6 ayı ərzində dövlət büdcəsindən Azərbaycan Respublikası Mədəniyyət və Turizm Nazirliyi (Nazirlik) və tabeli qurumlara ayrılmış vəsaitlərin istifadəsinə dair auditin nəticələri haqqında təsdiq olunan hesabatın nazirliyin külli miqdarda yeyintiyə yol verdiyi göstərilir.\nAudit tədbiri Mədəniyyət və Turizm Nazirliyi, 3 film studiyası, Cəfər Cabbarlı adına “Azərbaycanfilm” Kinostudiyası və Mədəni İrsin Qorunması, İnkişafı və Bərpası üzrə Dövlət Xidmətində həyata keçirilib və 305 milyon 650,8 min manat məbləğində vəsaiti əhatə edib. Sənəddə qeyd edilib ki, Mədəniyyət və Turizm Nazirliyi tərəfindən büdcə vəsaitlərinə olan tələbat barədə proqnoz layihələri hazırlanarkən nazirliyin və onun tabeliyində olan müəssisələrin maliyyə təsərrüfat fəaliyyətinin nəticələri tam qiymətləndirilməyib. “Azərbaycan kinosunun 2008-2018-ci illər üzrə inkişafına dair Dövlət Proqramı”nda xaricdə kino sahəsində təhsil ilə əlaqədar təhsil haqqının ödənilməsi nəzərdə tutulmadığı halda təhsil haqqı ödənilib. Nazirliyin tabeliyində olan təsərrüfat hesablı kino müəssisələrinə müxtəlif xidmətlərin göstərilməsinə görə ödənilmiş vəsaitin istifadəsi bəzi hallarda qanunvericiliyin tələblərinə uyğun rəsmiləşdirilməyib, qonorar məbləğindən sosial sığorta haqqı və gəlir vergisi hesablanılmayıb. Filmlərin istehsalı üzrə yaranmış qənaət məbləği smetada nəzərdə tutulmayan xərclərə yönəldilib.\nNazirliyin tabeliyində olan bəzi qurumlara məxsus əmlakın icarəyə verilməsindən əldə olunan gəlirin dövlət büdcəsinə köçürülməsi də təmin olunmayıb.\nÜmumiyyətlə, Mədəniyyət Nazirliyinin sərəncamında olan kino, teatr, kitabxana və sair sahələrin durumu nəinki yaxşı deyil, hətta acınacaqlıdır. Əvəzində nazir və əməkdaşları əyləncə, şou və istirahət “havasına” düşüb. Çünki nazir özü “Köhnə sirkin binası isə əyləncə, şou və istirahət mərkəzi kimi fəaliyyət göstərəcək”-deyir.


Bakıda sürücü çəkiclə polis maşınına hücum çəkdi – Fotolar,Video + Yenilənib – Yenicag.Az\nBakıda sürücü çəkiclə polis maşınına hücum çəkdi – Fotolar,Video + Yenilənib\nBakı Şəhər Baş Polis İdarəsinin Dövlət Yol Polisi İdarəsinin (DYPİ) İctimai Əlaqələr Bölməsinin rəisi polis polkovniki Vaqif Əsədov idarəyə məxsus BMW markalı avtomobilin Nərimanov rayonu ərazisində çəkiclə əzilməsi hadisəsinə münasibət bildirib.\nHəmin şəxs bəzi saytların yazdığı kimi hansısa avtomobilin sürücüsü yox, ərazidən keçən piyada – Şahin Bəylərov adlı şəxs olub: “Nərimanov rayonu ərazisində xidmət apararkən yol hərəkəti qaydasını kobud pozmuş sürücü saxlanılıb. Onun sənədlərinin yoxlanılması və sənədləşdirilməsi zamanı həmin ərazidən keçən bir piyada qəflətən 99 YP 423 dövlət nömrə nişanlı polis avtomobilinin qabaq kapot hissəsinə, “i-potrol” sisteminə, işıq faralarına ard-arda zərbələr endirərək, qaçmağa çalışıb. Həmin piyada – 1974-cü il təvəllüdlü Şahin Bəylərov polis əməkdaşları tərəfindən saxlanılıb. Hazırda həmin şəxs Nərimanov Rayon Polis İdarəsinin 18-ci Polis Bölməsində dindirilir, araşdırma aparılır. Dövlət Yol Polisi İdarəsinə məxsus BMW markalı avtomobilə çox ciddi ziyan dəyib”.\nNərimanov Rayon Polis İdarəsindən verilən məlumata görə, bu gün saat 14.15 radələrində yol polisi tərəfindən saxlanılan sürücü Şahin Mail oğlu Bəylərov çəkiclə Bakı şəhər Dövlət Yol Polisi İdarəsinə məxsus BMW markalı, 99 YP 423 dövlət qeydiyyat nişanlı avtomobili əzib. Nəticədə maşına ciddi ziyan dəyib.\nŞahidlərin verdiyi məlumata görə, hadisə bu gün saat 14.15 radələrində Heydər Əliyev Mərkəzinin qarşısında qeydə alınıb.\nBakı şəhər Dövlət Yol Polisi İdarəsinə məxsus BMW markalı 99 YP 423 dövlət qeydiyyat nişanlı avtomobil qəzaya düşüb.\nHazırda hadisə yerində araşdırma aparılır.(APA)


Bir daha sizin hamınızı general rütbələri almağınız münasibətilə təbrik edirəm.\nAzərbaycan silahlı qüvvələrində gənc generallar nəsli bu gün təşkil olunur. Siz Azərbaycan silahlı qüvvələrində, Müdafiə Nazirliyində xidmət edirsiniz. Sizin xidmətləriniz yüksək qiymətləndirildiyinə görə Ali Baş Komandan və Prezident kimi mən sizə general rütbələri vermək qərarı qəbul etmişəm və dünən fərman vermişəm. Ümidvar olduğumu bildirmək istəyirəm ki, siz Azərbaycan dövlətinin, Ali Baş Komandanın, Prezidentin sizə göstərdiyi bu qayğıya öz xidmətinizdə nailiyyətlərlə cavab verəcəksiniz. Bızim ordumuz, hərbi hissələrimiz Azərbaycan Respublikasının etibarlı müdafiəsini təmin etməyə qadir olmalıdır. Bunun üçün Azərbaycan dövləti, Prezidenti, Ali Baş Komandan lazımi tədbirlər görüb və bundan sonra da görəcəkdir.\nBiz ölkəmizi müdafiə etmək üçün daim hazır olmalıyıq. Müstəqil Azərbaycan Respublikası sülhsevər dövlətdir, bütün qonşuları ilə sülh, mehriban əlaqələr və əmin-amanlıq şəraitində yaşamaq, dostluq əlaqələri saxlamaq, əməkdaşlığı genişləndirmək və inkişaf etdirmək istəyir. Biz Ermənistanın Azərbaycana etdiyi təcavüzlə əlaqədar yaranmış vəziyyəti də sülh yolu ilə həll etmək istəyirik. Bilirsiniz ki, may ayının 12-də Ermənistan-Azərbaycan münaqişəsində atəşin dayandırılması haqqında imzalanmış sazişin dörd ili tamam oldu. Tam dörd il bundan öncə sazişin imzalanması, atəşin dayandırılması və həm də atəşkəs rejiminin dörd il müddətində qorunub saxlanılması bir daha sübut edir və dünyaya nümayiş etdirir ki, Azərbaycan sülhsevər dövlətdir, ölkədir və Azərbaycana vurulmuş bütün bu zərbələrə və itkilərimizə, torpaqlarımızın bir qisminin Ermənistan silahlı qüvvələri tərəfindən işğal olunmasına baxmayaraq biz bu münaqişəni də sülh yolu ilə həll etmək istəyirik. Bunu mən dəfələrlə bəyan etmişəm, bu gün bir daha bəyan edirəm. Amma eyni zamanda, Azərbaycan bir müstəqil dövlət kimi öz silahlı qüvvələrini gücləndirməlidir və onun hərbi hazırlığının müasir səviyyəyə qalxmasını təmin etməlidir. Dünyanın hər bir ölkəsi silahlı qüvvələrə malikdir, hər bir ölkə öz silahlı qüvvələrini inkişaf etdirir, müasir texnika ilə, bütün zəruri ləvazimatlarla təmin edir və beləliklə öz ölkəsinin müdafiəsinin etibarlı olmasını təmin edir. Biz də başqa ölkələr kimi, məhz bu məqsədlə, bunun üçün silahlı qüvvələrimizi inkişaf etdirmək, möhkəmləndirmək və müasir səviyyəyə çatdırmaq istəyirik. Bizim tədbirlərimiz də yalnız və yalnız bu məqsədi daşıyır. Silahlı qüvvələrin həmişə hərbi hazırlıq vəziyyətində olması və öz vətənini, torpağını, ölkəsini etibarlı müdafiə etməsi üçün onun zabit və komandan heyəti gərək həmişə yüksək peşəkarlığa, biliyə malik olsun, cəsarətli, cəsur, qorxmaz olsun və vətən yolunda hər bir çətinliyə dözə bilsin.\nMən arzu edirəm ki, bizim silahlı qüvvələrin bütün şəxsi heyəti və xüsusən zabit heyəti, o cümlədən generallar heyəti bu tələblərə cavab versin və bu tələblərin səviyyəsində olsun. Mən dünən sizə general rütbələri verilməsi haqqında qərar qəbul edərkən, fərman imzalayarkən bu barədə düşünürdüm. Mənim bu fərmanım Azərbaycanın silahlı qüvvələrinə dövlətin, Ali Baş Komandanın, Prezidentin qayğısıdır, bu qayğının təzahürüdür. Eyni zamanda mənim bu fərmanım sizə göstərdiyim etimaddır, etibardır və ümid edirəm ki, siz bu qayğını lazımınca qiymətləndirəcəksiniz və mənim sizə göstərdiyim bu etimadı öz əməli fəaliyyətinizlə, xidmətlərinizlə, xalqımıza, müstəqil Azərbaycana, vətənimizə, ana torpağımıza sədaqətinizlə sübut edəcəksiniz.\nMən sizi bir daha təbrik edirəm. Sizə cansağlığı və Azərbaycanın silahlı qüvvələrinin bütün şəxsi heyətinə qarşılarında duran vəzifələrin yerinə yetirilməsində uğurlar arzulayıram.


07 Dekabr 2019 12:03\nYeni Azərbaycan Partiyası Mingəçevir şəhər təşkilatı bələdiyyə seçkiləri ilə əlaqədar təbliğat kampaniyasını davam etdirir. Növbəti görüş mədəniyyət işçiləri ilə olub. Bələdiyyə üzvlüyünə namizədlərində iştirak etdiyi görüş Mingəçevir Şəhər İcra Hakimiyyəti tərəfindən qapalı görüşlər üçün ayrılmış Ü.Hacıbəyov adına musiqi məktəbinin akt zalında keçirilib.\nTədbirdə çıxış edən YAP Mingəçevir şəhər təşkilatının sədri Cavanşir Yusubov Ulu Öndər Heydər Əliyevin müəyyənləşdirdiyi siyasət nəticəsində Azərbaycanın iqtisadi, ictimai-siyasi, mənəvi, mədəni həyatının bütün istiqamətlərində uğurların əldə edildiyini bildirib. O qeyd edib ki, Heydər Əliyev siyasətini uğurla davam etdirən Prezident İlham Əliyev ölkəmizə son 16 ildə daha böyük nailiyyətlər qazandırıb: “İnkişaf siyasətində YAP üzvləri də yaxından iştirak edirlər. O cümlədən, bələdiyyələrdə də YAP fəalları üstünlük təşkil edir və onlar yerli məsələlərin həllinə yaxından qatılırlar. Ona görə də, bu işlərin davamlı olması üçün sizi qarşıdan gələn bələdiyyə seçkilərində YAP-ın namizədlərinə səs verməyə çağırıram”.\nÇıxış edən seçicilər də 23 dekabrda Yeni Azərbaycan Partiyasının namizədlərinə səs verəcəklərini bildiriblər.\nQeyd edək ki, təbliğat kampaniyası çərçivəsində Mingəçevir şəhəri, Ü.Hacıbəyli küçəsinin sakinləri ilə də görüş keçirilib.


Pia.az - “Azərbaycan Avropa İttifaqı üçün strateji enerji tərəfdaşıdır”\n“Azərbaycan Avropa İttifaqı üçün strateji enerji tərəfdaşıdır”\n17:29 18.12.2017 Oxununub:\nAvropa Komissiyasının enerji birliyi üzrə vitse-prezidenti Maroş Şevçoviçin müsahibəsini təqdim edirik\n- Azərbaycanın Avropa enerji təhlükəsizliyinin təminatında rolunu necə qiymətləndirirsiniz? Ümumiyyətlə, nə qədər Avropa ölkəsi Cənub Qaz Dəhlizi layihəsindən yararlanacaq?\n- Azərbaycan Avropa İttifaqı üçün çox vacib, strateji enerji tərəfdaşıdır. Böyük neft ixracatçısı olması ilə yanaşı, Azərbaycanın rolu Cənub Qaz Dəhlizinin reallaşmasında aparıcı tərəfdaş mövqeyi ilə bağlıdır. 2015-ci ildə Türkiyənin Qars şəhərində Trans-Anadolu Boru Xəttinin və 2016-cı ilin mayında Yunanıstanın Saloniki şəhərində Trans-Adriatik Boru Xəttinin açılış mərasimlərinə qatıldığım vaxtdan bu yana Cənub Qaz Dəhlizi boyunca bütün layihələrdə yaxşı irəliləyişin əldə olunduğunu təsdiq edə bilərəm. Azərbaycanlı tərəfdaşlarımızla birlikdə biz ilk qazın 2018-ci ildə Türkiyəyə və 2020-ci ildə Aİ-yə çatmasını gözləyirik.\nSəylərimizin bir hissəsi kimi perspektivli iqlim siyasəti, təhlükəsizliyin artırılması, həmrəylik və Avropa enerji təminatçılarının və marşrutlarının diversifikasiyası vasitəsilə inamın qurulması ilə birlikdə möhkəm Enerji Birliyinin yaradılmasının mərkəzində rəqabətin yaxşılaşdırılması və Aİ istehsalçıları üçün qiymətlərin aşağı salınması dayanır. Cənub Qaz Dəhlizi bu məqsədlərə nail olmaq strategiyamızda aparıcı rol oynayır.\n- Layihənin genişləndirilməsi, yeni iştirakçı ölkələrin daxil olması ilə bağlı işlər aparılırmı?\n- Cənub Qaz Dəhlizi Cənub-Şərqi Avropa regionu üçün vacib layihədir. Regionda yaxşı işləyən təbii qaz bazarının inkişafını daha yaxşı koordinasiya etmək üçün biz yenicə qurulmuş Mərkəzi və Cənubi Avropa Qaz Rabitəsi üzrə Yüksək Səviyyəli Qrupun bütün maraqlı tərəfləri ilə sıx şəkildə işləyirik. Cənub Qaz Dəhlizinin yekunlaşması və onun Azərbaycan qazı ilə təmin olunması ilə o, bütün Şərqi Balkan üçün vacib alternativ enerji təminatına çevrilə bilər. Buna görə də biz yerli təbii qaz infrastrukturunun və regionda vacib birləşdirici obyektlərin inkişafını asanlaşdırmaq üçün Vyanadakı Enerji İcması Katibliyi ilə sıx şəkildə işləyirik.\n- Rəsmi Brüssel İranın bu layihəyə qoşulmasına necə yanaşır?\n- Səylərimizin bir hissəsi kimi perspektivli iqlim siyasəti, təhlükəsizliyin artırılması, həmrəylik və Avropa enerji təminatçılarının və marşrutlarının diversifikasiyası vasitəsilə inamın qurulması ilə birlikdə möhkəm Enerji Birliyinin yaradılmasının mərkəzində rəqabətin yaxşılaşdırılması və Aİ istehsalçıları üçün qiymətlərin aşağı salınması dayanır. Bu, müxtəlif sahəyə malik tərəfdaşlar və ölkələrlə Avropa enerji təhlükəsizliyinin gücləndirilməsi istiqamətində aparılan bütün danışıqlarda əsas təlimatlar yolunu oynayır.\n- Siz mütəmadi olaraq rəsmi Aşxabadla Türkmənistanın bu layihəyə qoşulmasını müzakirə edirsiniz. Bu, nə dərəcədə realdır?\n- Avropa İttifaqı üçün TAP layihəsi Mərkəzi Asiyanın vacib qaz ehtiyatlarını Avropa bazarına birləşdirmək üçün vacib tamamlayıcı elementdir. Bu həm bizim, həm də Türkmənistandakı tərəfdaşlarımızın maraqlarındadır. 2015-ci ildə Türkmənistan, Azərbaycan, Gürcüstan və Türkiyə ilə enerji sahəsində əməkdaşlığa dair Aşqabad bəyannaməsini imzaladıq. Biz hamımız bu bəyannaməyə sadiqik və əməkdaşlıq imkanlarını tədqiq etmək üçün daimi təmas içərisindəyik.\n- TAP layihəsinin icrasına maneə yaradan qüvvələrin mövcudluğu sizin üçün yeni xəbər deyil. Onların arxasında kim və ya kimlər dayanır və onların arzusuna çatmaq ehtimalı nə qədərdir?\n- 2015-ci ildə Türkiyənin Qars şəhərində Trans-Anadolu Boru Xəttinin və 2016-cı ilin mayında Yunanıstanın Saloniki şəhərində Trans-Adriatik Boru Xəttinin açılış mərasimlərinə qatıldığım vaxtdan bu yana Cənubi Qaz Dəhlizi boyunca bütün layihələrdə yaxşı irəliləyişin əldə olunduğunu təsdiq edə bilərəm. Azərbaycanlı tərəfdaşlarımızla birlikdə biz ilk qazın 2018-ci ildə Türkiyəyə və 2020-ci ildə Aİ-yə çatmasını gözləyirik. Biz bütün maraqlı tərəflərlə daimi təmasdayıq və əminik ki, qarşıya qoyulmuş hədəflərə nail olacağıq.(APA)


Şəbəkədə qurğular bir-biri ilə əlaqələndirən avadanlıqlar\nKompüter şəbəkələrinin coğrafi əhatəsinə və ya yerləşməsinə görə təsnifatı\nLokal şəbəkələrin birləşdirilməsində istifadə edilən qurğu və avadanlıqlar\nŞəbəkədə qurğular bir-biri ilə əlaqələndirən avadanlıqlar:\n- Şəbəkə kabelləri: Koaksial kabellər. Əsasən iki tip koaksial kabel istifadə olunur.\n-İncə koaksial kabel;\n-Qalın koaksial kabel.\nİncə koaksial kabellər RG-58 olaraq markalanır və 50 om müqavimətə malik olurlar. Bu kabel 10BASE 2- Ethernet lokal şəbəkələrində istifadə olunur. İnformasiyanın ötürülmə sürəti 10 Mbit/san - dir. Heç bir əlavə qurğudan istifadə etmədən informasiya 185-200 m-ə qədər ötürülə bilir.\nQalın koaksial kabellər RG-8 və ya RG-11 olaraq markalanır və 50 om müqavimətə malik olurlar. Bu kabellər sarı rəngdə olub və üzərində aralarındakı məsafə 2.5 m olan qara nöqtələr qoyulur. Kompüterlər yalnız bu nöqtələrdən kabelə bağlana bilərlər. Bu kabel 10BASE 5- Ethernet lokal şəbəkələrində istifadə olunur. İnformasiyanın ötürülmə sürəti 500 Mbit/san-dir. Heç bir əlavə qurğu istifadə etmədən informasiya 500 m-ə qədər ötürülə bilir.\nBurulmuş cütlü kabellər. Bu kabellər kompüter şəbəkələrində istifadə olunan ən ucuz kabellərdir. UTP (ekranlaşdırılmamış) və STP (ekranlaşdırılmış) olaraq markalanır. İnformasiyanın ötürülmə sürəti 10-100 Mbit/san-dir. Əsas üstünlüyü ucuz olması və asanlıqla quraşdırıla bilməsidir. Məlumatları kənar\ndalğaların təsirindən qorumaq üçün ekranlaşdırılmış (STP) burulmuş cütlükdən istifadə olunur. Bu tip kabeller Ethernet 10/100 BASE-T şəbəkələrində istifadə olunur.\nOptik kabellər.Optik kabellər vasitəsilə informasiyanın ötürülməsi üçün nazik şüşə tellərdən istifadə olunur. İnformasiya işıq dalğaları şəklində ötürülür. Optik kabellər səs və verilənlərin ötürülməsi üçün ideal kabellərdir, ancaq kifayət qədər bahalıdır, quraşdırılması çətindir. İşıq dalğalarını elektriki dalğalara və əksinə çevirmək üçün mürəkkəb qurğudan istifadə olunur. Əsasən informasiyanın uzaq məsafəyə və geniş diapazonda ötürülməsi lazım olan yerlərdə istifadə olunur. Kənar əngəllərin təsiri praktiki olaraq yoxdur. Məlumatın yayılması sürəti saniyədə bir neçə qeqabitlə (Qbit) ölçülür. Məlumat 50 km məsafəyə gücləndirilmədən ötürülə bilir. Bu tip kabelller Ethernet 100 BASE-F şəbəkələrlində istifadə olunur.\n-Konnektorlar (birləşdiricilər)- kabel hissələrini və kabeli kompüterə birləşdirən qurğu;\n-Verilənlərin ötürülməsi və qəbulu üçün şəbəkə interfeys adapterləri. Verilənlərin ötürülməsi mühitinə daxil olmanı müəyyən protokola uyğun olaraq idarə edir. Şəbəkəyə qoşulmuş kompüterlərin sistem bloklarında yerləşdirilir. Adapterlərin razemlarına şəbəkə kabeli birləşdirilir;\n-Transiverlər- kabellə ötürülən verilənlərin ötürülmə keyfiyyətini yüksəldir. Şəbəkədən siqnalların qəbuluna cavab veriri və konflikləri müəyyənləşdirir.\n-Hablar (konsentratorlar) və kommutasiya habları (kommutatorlar)- kompüter şəbəkələrinin topologiyalarını, funksional və sürət imkanlarını genişləndirir. Müxtəlif tipli portlardan ibarət hab müxtəlif kabel sistemlərinə malik şəbəkə seqmentlərini birləşdirməyə imkan veriri Habın portuna ayrıca şəbəkə qovşağşnş qoşmaqla bərabər, digər habı və ya kabel seqmentini də qoşmaq olar;\n-Təkrarlayıcılar (repiterlər)- kabellərin uzunluğu çox böyük olduqda ötürülən siqnalları gücləndirir.\nKompüter şəbəkələrinin coğrafi əhatəsinə və ya yerləşməsinə görə təsnifatı:\nCoğrafi yerləşmə və ya əhatəsinə görə şəbəkələr lokal, şəhər, ərazi, korporativ və qlobal şəbəkələrə bölünürlər.\n-Lokal şəbəkələr (LHŞ, LAN- Local Area NetWork)- otaq, mərtəbə, bina, müəssisə hüdudu ilə məhdudlaşmış kompüterləri əlaqələndirən şəbəkədir.\n-Qlobal şəbəkə (QHŞ, WAN — World Area NetWork)- bir-birindən coğrafi olaraq uzaqda yerləşən kompüterləri birləşdirən şəbəkədir. Lokal şəbəkələrdən kommunikasiya(peyklə, kabellərlə və s. əlaqələndirilmiş) məsafəsinin böyük olması ilə fərqlənir. Qlobal şəbəkələr lokal şəbəkələri bir-biri ilə birləşdirir. Qlobal şəbəkələrdə həm xidmətlər, həm də istifadə olunan qurğu və avadanlıqlara nəzarət pulludur. Buna görə də qlobal şəbəkələri kommersiya şəbəkələri də adlandırırlar.\nŞəhər şəbəkəsi (ŞHŞ, MAN — Metropolitan Area NetWork)- böyük şəhərlərin informasiya tələblərinin ödənilməsinə xidmət edən şəbəkələrdir.\nLokal şəbəkələrin birləşdirilməsində istifadə edilən qurğu və avadanlıqlar:\nLokal şəbəkələrin yaradılmasında aşağıdakı qurğulardan geniş istifadə edilir:\n-Körpülər (ingiliscə Bridge)- iki lokal şəbəkəni birləşdirir. Şəbəkələr arasında heç bir dəyişiklik etmədən verilənləri paket şəklində ötürür. Bundan əlavə körpülər şəbəkəni lokal verilənlər axınından qoruyaraq, xaricə digər şəbəkə seqmentləri üçün təyin edilmiş verilənləri ötürməklə paketləri filtrləyə də bilərlər;\nMarşrutlaşdırıcılar (ingiliscə Router)- körpülərdən fərqli olaraq ümumi protokollu şəbəkələri daha səmərəli birləşdirirlər. Məsələn marşrutlaşdırıcı iri həcmli məlumatları daha kiçik hissələrə bölməklə lokal şəbəkələrin müxtəlif ölçülü paketlərlə qarşılıqlı əlaqəsini təmin edir. bundan əlavə marşrutlayıcı paketi konkret ünvana göndərə bilər. paketin hərəkəti üçün ən yaxşı yolu seçə bilər;\nKörpü marşrutlaşdırıcısı (ingiliscə Brouter)- bu körpü və marşrutlaşdırıcının hibridi olub, əvvəlcə mümkün olan yerdə marşrutlaşdırmanı həyata keçirir, müvəffəqiyyətsizlik halında körpü rejiminə keçir;\nŞlüz (ingiliscə GateWay)- körpülərdən fərqli olaraq müxtəlif şəbəkə protokollarına malik şəbəkələri birləşdirir. Burada şlüzə bir şəbəkədən daxil olan məlumat onun ötürüləcəyi şəbəkənin tələblərinə uyğun olaraq çevrilir və sonra ötürülür. Beləliklə şlüzlər yalnız şəbəkələri birləşdirmir, həm də onların vahid şəbəkə kimi işləməsini təmin edir. Şlüzlər vasitəsilə lokal şəbəkələr universal güclü kompüterlər olan meynfreylərə də birləşdirilə bilir.\nQeyd edək ki, hazırki dövrdə müvəffəqiyyətlə simsiz şəbəkələrdən də istifadə edilir. Adətən simsiz şəbəkələrdən o yerlərdə istifadə edilir ki. həmin yerlərdə kabellərdən istifadə mümkün deyil və ya\nonlardan istifadə problemlər yaradır. Buna tarixi binaları, metal və dəmir beton döşəməli otaqları, qısa müddətə icarəyə götürülmüş ofisləri, anbarları, sərgi və konfrans zallarını misal göstərmək olar. Simsiz şəbəkələrin aşağıdakı topologiyaları mövcuddur:\n-“Hamı hamı ilə” topologiyası. Burada şəbəkə informasiyanın ötürülməsi mühiti kimi radiodalğalardan istifadə edən. bütün istiqamətlərdə antennalarla təmin olunan şəbəkə radio adapterlərinin köməyi ilə reallaşdırılır. Bu şəbəkələrin fəaliyyət dairəsi 50-200 m olur.\nŞəbəkənin simsiz və kabel hissələri arasındakı əlaqə üçün giriş nöqtəsi 9 radiokörpü) adlanan xüsusi qurğulardan istifadə edilir. Qeyd edək ki, bu məqsədlə simsiz və kabel şəbəkə adapterlərinə malik adi kompüterdən də istifadə etmək olar.\n“Nöqtə-nöqtə” topologiyası. Simsiz şəbəkələrin istifadəsinin digər bir sahəsi verilənlərin ötürülməsi infrastrukturu (ümumi daxilolma kabel şəbəkələri, yüksəkkeyfiyyətli telefon xətləri) olmayan bir-birindən uzaqda olan lokal şəbəkələr seqmentləri arasında əlaqənin təşkilidir. Bu halda iki bir-birindən uzaqda olan seqmentlər arasında əlaqənin yaradılması üçün istiqamətlənmiş tipli antennalara malik radiokörpülərdən istifadə edilir.\n“Ulduz” tipli topologiya. Əgər şəbəkədə bir neçə seqmenti birləşdirmək lazımdırsa “ulduz” tipli topologiyadan istifadə edilir. Bu halda mərkəzi qovşaqda bütün istiqamətli antenna, uzaqda olan qovşaqlarda isə istiqamətlənmiş antenna quraşdırılır. quraşdırılır.\nQeyd etmək lazımdır ki, simsiz şəbəkə magistrallarından istifadə aşağı sürətlə işləyən modemlərdən istifadədən imtinaya imkan verir.


Azərbaycanda 10 rəis vəzifədən AZAD EDİLDİ - HAQLI.AZ\nEv GÜNDƏM Azərbaycanda 10 rəis vəzifədən AZAD EDİLDİ\nAzərbaycan Avtomobil Yolları Dövlət Agentliyinin İdarə Heyətinin sədri Saleh Məmmədov 10 vəzifəli şəxsi işdən çıxarıb.\nKAİM.az xəbər verir ki, vəzifəsindən azad olunanlardan 6-sı yol idarəsinin rəisi, 4-ü isə agentliyin aparatında idarə rəisləridir.\nVəzifəsindən azad olunan şəxslər arasında Samux rayon yol istismar idarəsinin rəisi Zakir Quliyev, 8 saylı Xüsusi Təyinatlı Yol İstismarı MMC-nin direktoru Əliheybət Şirinov, 15 saylı Yol İstismar MMC-nin rəisi Zahid Nuriyev də var. (Unikal.org)\nƏvvəlki məqaləAzərbaycanda dinc sakinlərin atəşə tutulması ilə bağlı 21 erməni AXTARIŞDADIR\nNövbəti məqalədəSON DƏQİQƏ! İki yeniyetmə qız özünü BİNADAN ATDI – Bakıda İNTİHAR\nSON DƏQİQƏ! Moskvada DANIŞIQLAR BAŞLAYIR – Ermənistan və Azərbaycanı kimlər təmsil...